title: Anastasija Jakimova

text: Anastasija Jakimova (s. 1. marraskuuta 1986 Minsk) on valkovenäläinen tennispelaaja. Hän on sijoittunut parhaimmillaan kaksinpelissä WTA-listan sijalle 49 ja nelinpelissä sijalle 67. Nelinpelissä hän on saavuttanut kaksi WTA-turnausvoittoa.


title: Anastasija Jakimova

text: Jakimova pelasi WTA-kiertueen pääsarjassa ensimmäisen kerran vuonna 2004 voittaen yhden ottelun. Seuraavana vuonna hän hävisi kaikissa kahdeksassa WTA-turnausten pääsarjoissa pelaamissaan otteluissa ensimmäisellä kierroksella. Lokakuussa 2005 hän nousi maailmanlistalla ensimmäisen kerran sadan parhaan joukkoon. Vuonna 2006 hän eteni puolivälieriin Istanbulin WTA-turnauksessa ja saavutti ensimmäisen voittonsa Grand Slam -turnauksen pääsarjassa Ranskan avoimissa. Heinäkuussa hän nousi maailmanlistalla 50 parhaan joukkoon. Nelinpelissä hän saavutti yhden turnausvoiton Alona Bondarenkon kanssa. Vuonna 2007 Jakimova eteni Australian avoimissa kolmannelle kierrokselle ja saavutti yhden nelinpelin turnausvoiton WTA-turnauksessa. Ranskan avoimissa 2008 hän pääsi toiselle kierrokselle. Vuonna 2009 hänen paras saavutuksensa oli puolivälieriin pääsy Barcelonan turnauksessa. Seuraavana vuonna hän ylsi puolivälieriin Portorožissa. Vuonna 2011 Jakimova eteni toiselle kierrokselle Wimbledonissa ja Yhdysvaltain avoimissa. Wimbledonissa 2012 hän pääsi toiselle kierrokselle. Hän ei pelannut vuosina 2013–2014, mutta palasi loppuvuodesta 2015 ITF-turnauksiin. Myös 2016–2017 hän pelasi vain muutamissa ITF-turnauksissa.


title: Anastasija Jakimova

text: Jakimova on asunut Gran Canarialla, Espanjassa vuodesta 2005. Hän toimii siellä tennisvalmentajana.


title: Leena Reiman

text: Leena Marjatta Reiman on suomalainen kustantaja. Hän on perustanut lastenkirjallisuuteen erikoistuneen Pieni Karhu -kirjankustantamon vuonna 1996. Sitä ennen hän oli mukana perustamassa Kääntöpiiri-kustantamoa, joka julkaisi myös lehteä Kääntöpiiri. Kääntöpiiri yhdistettiin Likeen, ja sen lehden nimeksi tuli samalla Magia. Reiman on toiminut Kepan tiedotussihteerinä.


title: Leena Reiman

text: Reiman asuu Kärkölässä, jossa myös kustantamo toimii. Hän on naimisissa Yleisradion ulkomaantoimittajan Jarkko Juseliuksen kanssa. Juseliuksen kirjeenvaihtajantyön vuoksi he asuivat Afrikassa kuusi vuotta 1980-luvulla.


title: Cissé Mariam Kaïdama Sidibé

text: Cissé Mariam Kaïdama Sidibé (s. 1948) oli Malin pääministeri vuosina 2011–2012.


title: Cissé Mariam Kaïdama Sidibé

text: Mariam Kaïdama Sidibé syntyi Timbuktussa 4. tammikuuta 1948. Sidibé on hänen tyttönimensä, Cissé hänen aviomiehensä nimi. Hän valmistui Bamakon kansallisesta hallinto-oppilaitoksesta vuonna 1974. Hän työskenteli vuosia valtionyhtiöiden johdossa, ja toimi myös valtiollisissa viroissa eri ministeriöissä ja presidentti Moussa Traorén neuvonantajana.


title: Cissé Mariam Kaïdama Sidibé

text: Presidentti Amadou Toumani Touré nimitti Sidibén hallituksen muodostajaksi vuonna 2011. Vuonna 2012 Malin tuaregien kapina levisi sotilasvallankaappaukseksi, joka syrjäytti Sidibén vallasta. Kapinalliset ottivat Sidibén ja kaksi hänen ministeriään vangeiksi.


title: Family and Civilization

text: Family and Civilization on yhdysvaltalaisen sosiologin Carle C. Zimmermanin teos sukujen merkityksestä sivilisaatioiden nousussa ja tuhoutumisessa. Teos julkaistiin vuonna 1947. Teoksessa Zimmerman tarkastelee perherakenteita heimoista ja klaaneista ydinperheeseen. Zimmerman pohtii teoksessa eri perhemallien soveltuvuutta lasten hankkimiseen ja kasvattamiseen. Teoksessa Zimmerman käy läpi Antiikin Kreikan, Rooman valtakunnan, keskiajan Euroopan ja sen ajan modernin Euroopan perheitä.


title: Family and Civilization

text: Zimmerman kutsuu familismiksi ("familism") sukua sosiaalisena ja henkilökohtaisena instituutiona.


title: Family and Civilization

text: Zimmerman erottaa kolme eri familismin tyyppiä: trustee-familismi ("trustee familism"), domestinen familismi ("domestic familism") ja atomistinen familismi ("atomistic familism"). Trustee-familismi liittyy valtioita edeltävään heimoyhteiskuntaan, mutta se muodosti myös Antiikin Kreikan kehityksen pohjan. Antiikin Kreikassa familismi kehittyi valtion kasvun myötä domestiseen familismiin ja lopulta atomistiseen familismiin. Atomistisen familismin vaihe kulminoitui Kreikan valtion hajoamiseen ja sen valloittivat väestöt joilla oli vakaammat ja vahvemmat familismin tyypit. Zimmerman osoittaa että tämä kuvio toistui Rooman valtakunnassa ja keskiajan Euroopassa. Zimmerman osoittaa teoksessa eri familismin tyyppien läheiset ja kausaaliset vaikutukset sivilisaatioiden nousuun ja tuhoon.


title: Family and Civilization

text: Zimmermanin mukaan trustee-familismi ja atomistinen familismi eivät voi olla olemassa samassa yhteiskunnassa samaan aikaan, sillä he jotka harjoittavat atomistista familismia tulevat trustee-familismin syömiksi. Domestinen familismi voi olla olemassa valtion auktoriteetin alaisuudessa. Zimmermanin mukaan sivilisaatio ei kykene säilyttämään domestista familismia pitkään, sillä valtio kasvaa kooltaan ja lainsäädännön auktoriteetiltaan viemään suvun vastuut, ja suku välttämättä pienenee merkitykseltään, kunnes enää vain löyhä kokoelma yksilöllisiä haluja on jäljellä. Zimmermanin mukaan kyse ei ole siitä tapahtuuko tämä prosessi, vaan se on vain ajan kysymys.


title: Family and Civilization

text: Zimmermanin mukaan kun sivilisaatio kasvaa voimakkaaksi ja kokee dekadenssin, suku alkaa hajota. Kun suku hajoaa, yhteiskunnat joilla on vahvempi familismin tyyppi (yleensä trustee-tyyppiä) valloittavat ja korvaavat atomistiset ihmiset, jotka eivät kykene tai ovat haluttomia puolustamaan elämäntapaansa. Zimmermanin mukaan kuvio on historiassa toistuva, ja atomistisesta familismista yleensä palataan trustee-familismiin.


title: Family and Civilization

text: Zimmermanin mukaan atomistisella aikakaudella suku vaikuttaa epämerkittävältä ja koko kulttuuri saa individualistisen värityksen.


title: Family and Civilization

text: Teos ennusti länsimaissa myöhemmin koetun perheiden rikkoontumisen, joka liittyy Zimmermanin tunnistamaan atomismiin. Atomismi tarkoittaa Zimmermanin mukaan sitä että "atomistinen ihminen on yhteiskunnan ainoa yksikkö". Zimmermanin mukaan myös Antiikin Kreikassa ja Rooman valtakunnassa koettiin atomismin vaiheet. Zimmermanin mukaan atomistisesta rappiosta kertoo kasvanut irstailu. Myöhäisessä Rooman valtakunnassa koettiin sukupuolitautien dramaattinen nousu ja siihen vertautuva ongelma koettiin renessanssin aikakaudella, jolloin uudet sukupuolitaudit yleistyivät ja kasvavalle hedonistiselle luokalle maahantuotiin ja keksittiin uusia seksitapoja.


title: Family and Civilization

text: Zimmermanin analyysin mukaan sivilisaatioiden auringonlaskusta kertovat seuraavat tekijät, jotka toimivat indikaattoreina atomistiseen familismiin siirtyneisyydestä:


title: Kalvolan kotiseutumuseo

text: Kalvolan kotiseutumuseo sijaitsee Hämeenlinnan Kalvolan pitäjän Keikkalan kylässä vanhassa lainajyvämakasiinissa Kalvolan kirkon vieressä. Museo on avoinna kesäkuukausina sunnuntaisin muutaman tunnin ajan. Museon perusti Kalvolan kunnan kulttuurilautakunta vuonna 1968 saatuaan 1850-luvulta peräisin olevan makasiinirakennuksen lahjoituksena Kalvolan manttalikunnalta edellisenä vuonna. Kuntaliitoksen jälkeen Hämeenlinnan kaupunki lahjoitti kotiseutumuseon vuonna 2010 Kalvola-Seuralle, joka ylläpitää sitä nykyään.


title: Kalvolan kotiseutumuseo

text: Kotiseutumuseossa on esillä lainajyvästön kalusto täydellisenä. Aiheet on koottu omiin laareihinsa. Kivityöosasto havainnollistaa tekstein, valokuvin ja työkaluin kivityön eri vaiheet. Näyttely esittelee myös Kalvolan aiempien kirkkojen esineistöä. Koulunkäynnin historiaa Kalvolassa esitellään kouluosastolla.


title: Kalvolan kotiseutumuseo

text: Rakennuksen yläkerrassa kuvataan Kalvolan kunnan vaakuna-aiheessa metsän ja puun merkitystä pitäjälle. Seinällä ovat ristissä piilukirveet ja niiden alla hirsiparru. Tilaa kiertää Iittalan lasitehtaan muotoilijan Valto Kokon maalaama 15 metriä pitkä kuvasarja Olaus Magnuksen kuvitusten mukaan. Siinä esitetään parrujen kuljetusta Hämeen Härkätietä pitkin Turkuun. Museoon on rakennettu myös sahalaitos, jollaisella muun muassa makasiinin lankut ja laudat on sahattu.


title: Kalvolan kotiseutumuseo

text: Perusnäyttelyä elävöitetään vuosittain vaihtuvalla teemanäyttelyllä.


title: St George United Reformed Church, Southport

text: St George’s Church eli Pyhän Yrjön kirkko sijaitsee Lord Streetillä, Southportissa, Seftonissa, Merseysidessa, Englannissa, ja on aktiivinen yhdistynyt reformoitu kirkko. Se on kirjattu Englannin kansallisen kulttuuriperinnön luetteloon toisen asteen suojeltuna rakennuksena.


text: Kirkko rakennettiin 1873–1874 Presbyteeriseksi kirkoksi ja sen on suunnitellut Thomas Wylie. Kirkkoa muutettiin vuonna 1931 Irvinen ja Mosscripin toimesta, ja myöhemmin kirkosta tuli United Reformed Church.


title: Scrantonin kaupungintalo

text: Scrantonin kaupungintalo sijaitsee Washingtonin ja Mulberryn (US 11/PA-307) kaduilla keskustassa, Scrantonin kaupungin keskustassa, Pennsylvanian osavaltiossa Yhdysvalloissa. Kaupungintalo on kolmikerroksinen kalkkikivirakennus viktoriaaniselta aikakaudelta, edustaen uusgoottilaista rakennustyyliä. Rakennuksen ovat suunnitelleet arkkitehdit Edwin L. Walter ja Frederick Lord Brown. Kaupungintalo on rakennettu vuonna 1888.


title: Lammin kotiseutumuseo

text: Lammin kotiseutumuseo muodostuu kolmesta museorakennuksesta Hämeenlinnan Lammin pitäjän keskustaajamassa. Lammi-Seura omistaa omistaa nämä rakennukset esinekokoelmineen, ja ylläpitää museotoimintaa niissä. Rakennukset ovat hirsimakasiini vuodelta 1835, tiilimakasiini vuodelta 1888 ja Alfred Kordelinin ajokaluvaja vuodelta 1964. Niissä toimivat museot ovat auki kesä- ja heinäkuussa sunnuntaisin kello 12-14, ja muuten sovittaessa tai erikseen ilmoitettaessa.


title: Lammin kotiseutumuseo

text:
Vanhassa lainajyvästön viljamakasiinissa toimiva Lammi-Seura ry:n ylläpitämä kotiseutumuseo on omistettu pellavalle ja sahdille. Pellava olikin toiseen maailmansotaan saakka Lammille tunnusomainen viljelyskasvi. Museon alakerrassa on 6 osastoa: sahti, nautintoaineet, opettaja Vilho Penttilän osasto, pellavapyykki, rusthollarin tyttären aitta ja pellavaa yövieraillekin. Yläkerran näyttely kertoo pellavan viljelystä alkaen maan muokkaamisesta aina kuidun jalostamiseen langoiksi ja kankaiksi.
Museo on avattu vuonna 1962, ja se on sijoitettu vuonna 1888 rakennettuun tiiliseen lainamakasiiniin.


title: Lammin kotiseutumuseo

text: Museoalueella on myös vuonna 1964 rakennettu vaunuhalli, Kordelinin ajokalumuseo, on Mommilassa sijainneen ajokaluvajan pienoiskopio. Vaunuhallista löytyy maanviljelysneuvos Alfred Kordelinin ajokalukokoelma.


title: Lammin kotiseutumuseo

text: Rakennus on Adam Fredrik Jaakkolan v. 1835 rakentama hirsinen viljamakasiini. Nykyiselle paikalleen se on siirretty Turvantalon läheisyydestä v. 1977. Museorakennukseen on järjestetty esinekokoelma liittyen maa- ja kotitaloustöihin. Rakennus sijaitsee museorakennusten takana entisen pellavakeskuksen vieressä.


title: Pollyanna Chu

text: Pollyanna Chu (, Chu Yuet Wah; s. elokuu 1958 Brittiläinen Hongkong) on hongkongilainen rahoitusalan yrittäjä, yritysjohtaja ja miljardööri. Hän perusti vuonna 1992 yhdessä liikekumppaniensa kanssa Kingston Financialin, joka listattiin Hongkongin pörssiin. Kingston Financial tarjoaa rahoituspalveluita ja ylläpitää hotelleja ja kasinoita Macaossa.Chu on yhtiön pääomistaja.


title: Pollyanna Chu

text: Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 228. rikkaimmaksi ihmiseksi. Tuolloin hänen omistustensa arvo oli 7 miljardia dollaria. Sijoituksia päiväkohtaisesti seuraava mediatalo Bloomberg arvoi miljardöörilistallaan hänen omistustensa arvoksi huhtikuussa 2018 runsas 4,0 miljardia dollaria; sijoitusten arvo oli laskenut tuntuvasti tammikuun 2018 tilanteesta. Bloombergin mukaan hänen varallisuutensa pohjana on 75 prosentin omistusosuus Kingston Financial -rahoitusryhmittymästä. Hän omistaa osuuden viiden eri holdingyhtiön välityksellä. Hongkongilainen Kingston Financial tarjoaa rahoituspalveluita ja ylläpitää hotelleja ja kasinoita Macaossa (Golden Resorts). Yhtiö on laajentunut osaksi pörssilistautumisen, yritysostojen ja uusien kasinoiden avaamisen kautta. Kingston Financial on hankkinut omistukseensa myös pörssiyritys Sincere Watchin.


title: Pollyanna Chu

text: Chu muutti Yhdysvaltoihin 18-vuotiaana ja opiskeli San Franciscossa. Hän suoritti Golden Gate Universityssä alemman korkeakoulututkinnon (B.A./B.Sc.). Kaliforniassa ollessaan hän tapasi Nicholas-miehensä, ja työskenteli kiinteistösijoittajana. He palasivat Hongkongiin vuonna 1992. Heillä on kaksi lasta. Hänen miehensä ja poikansa (Kingston) osallistuvat pojan etunimen mukaan nimetyn Kingston Financialin johtamiseen.


title: Pollyanna Chu

text: Hänet on palkittu muun muassa Outstanding Chinese -palkinnolla ja kanadalaisen York Universityn kunniatohtorin arvolla. Toisaalta hänellä on ollut yhteentörmörmäyksiä Hongkongin pörssiä valvovien viranomaisten kanssa, ja häntä on sakotettu rekistöröimättömän pörssikauppiaana toimimisesta.


title: Rink’s Womens Apparel Store

text: Rink’s Womens Apparel Store, joka tunnetaan myös Rink Building-nimellä, on historiallinen, kaupalliseen toimintaan tarkoitettu rakennus, joka sijaitsee Indianapoliksessa, Indianassa, Yhdysvalloissa. Rink’s Womens Apparel Store rakennettiin vuonna 1910 kuusikerrokseksi, nelikulmaiseksi ja teräskehyksiseksi rakennukseksi, jota peittää savitiilet ja perinteiset tiilet. Rakennus on 37 x 21 metriä. Rakennustyyliin kuuluu suuria Chicago-tyyppisiä ikkuna-aukkoja. Rakennuksessa toimi Rink’s Womens Apparel Store aina vuoteen 1939 asti.


title: Laurinmäen Torpparimuseo

text: Laurinmäen torpparimuseo tutustuttaa elämään 1800-luvun lopulla vauraassa torpassa. Vuonna 1965 avatun museon perustivat Janakkala-Seura ry, Torpparien muisto ry ja Janakkalan kunta. Torpparimuseon vanhat rakennukset on tuotu paikalle eri puolilta Janakkalan kuntaa. Osa niistä siirrettiin Turengin kansanpuiston entiseltä museoalueelta. Rakennukset ovat kunnostettuja 1800-luvun lopun rakennuksia, jotka on sijoitettu entisaikojen suomalaisen mallin mukaan ympäröimään pihapiiriä ja kaivoa. Pihapiiriä ympäröi aita, joka erottaa asumapihan karjan laidunmaasta. Pihan ympärillä olevat rakennukset ja aita myös suojasivat pihaa petoeläimiltä.


title: Laurinmäen Torpparimuseo

text: Torppari oli vuokraviljelijä, joka oli vuokrannut viljeltäväkseen osan maatilasta. Torpparit maksoivat vuokran tyypillisesti tekemällä päivätöitä vuokranantajansa tilalla. Toisinaan vuokraa maksettiin myös torpan tuotteilla. 1900-luvulla sivuansiomahdollisuuksien parantuessa siirryttiin monin paikoin rahavuokraan. Janakkalassa oli runsaasti suurtiloja ja sen seurauksena myös paljon torppia. Janakkalan tiloista oli aikanaan torppia 65 % ja niiden käytössä oli 26 % kunnan peltopinta-alasta. Torpparien muisto ry:n toimesta museoalueelle pystytettiin torpparien muistomerkki vuonna 1969. Taiteilija Armas Hutrin suunnittelemassa muistomerkissä on 387 kiveä, jotka on kerätty entisten torppien mailta kunnioittamaan torpparien työtä ja muistoa.


title: Laurinmäen Torpparimuseo

text: Torpparimuseo, torpparien muistomerkki, venäläisten vuonna 1915 rakentamat juoksuhaudat sekä 2017 julkistettu Tarinmaan taistelujen muistomerkki edustavat kuitenkin alueen historian uudempaa kerrosta. Janakkala on ollut rautakautisen hämäläisen asutuksen etelärajaa, ja Laurinmäen aluetta pidetään paikallisena rautakautisena kulttikeskuksena. Alueella on ollut yhtäjaksoista asutusta arviolta 700-luvulta lähtien ja pitkästä asutushistoriasta kertovat Hakoisten linnavuori ja Janakkalan keskiaikainen kirkko sekä useat rautakauden kalmistolöydöt, uhrikivet ja -lähde. Laurinmäen luontopolku alkaa torpparimuseon alueelta ja kiertää monipuolisen reitin rehevässä puronvarsilehdossa ja kuusimetsässä; polku johtaa kulkijan kallioiselle Määkynmäelle, josta on upeat näköalat Kernaalanjärven ja Hakoisten linnavuoren suuntaan. Lyhyemmän reitin varrelle jää mm. rautakautinen uhrilehto, kuppikivi ja Pyhän Laurin lähde. Reitti kiertää rauhoitetun männyn kautta takaisin museoalueelle.


title: Laurinmäen Torpparimuseo

text: Keltaisen talon kulttuurikahvila toimii museoalueen tukikohtana ja lipunmyyntipaikkana 1913 rakennetussa, entisessä rukoushuoneessa. Tunnelmallinen talo taipuu konserttien, kurssien, perhejuhlien, teatterin ja runojen näyttämöksi. Laurinmäellä järjestetään vuosittain useita koko perheen tapahtumia, mm. Kesänavaus, Lasten Barokki ja Joulunavaus.


title: DHT

text: DHT tarkoittaa ainakin seuraavia asioita:


title: Unkarin presidentti

text: Unkarin tasavallan presidentti () on Unkarin valtionpäämies. Presidentillä on pitkälti seremoniallinen rooli, mutta hänellä on veto-oikeus parlamentin säätämiin lakeihin. Presidentti voi myös lähettää lainsäädäntöä perustuslakituomioistuimelle tarkistettavaksi. Useimmat muut toimeenpanovaltaiset valtuudet kuuluvat sen sijaan pääministerille.


title: Unkarin presidentti

text: Unkarin perustuslain mukaan parlamentti (Országgyűlés) valitsee tasavallan presidentin viiden vuoden toimikaudeksi, joka voidaan uusia vain kerran.


title: Unkarin presidentti

text: Kansallisen yleiskokouksen puheenjohtajan kutsumat presidentinvaalit on pidettävä 30-60 päivää ennen nykyisen presidentin toimikauden päättymistä tai 30 päivän kuluessa, jos toimisto vapautuu.


title: Unkarin presidentti

text: Tasavallan presidentin on 11 artiklan 6. momentin mukaisesti annettava virkavala ennen parlamenttia.


title: Unkarin presidentti

text:
Vala on seuraava:
Én, ["henkilön nimi"] fogadom, hogy Magyarországhoz és annak Alaptörvényéhez hű leszek, jogszabályait megtartom és másokkal is megtartatom; ["tehtävän nimi"] tisztségemet a magyar nemzet javára gyakorolom. ["Ja valan vannojan vakaumuksen mukaan"] Isten engem úgy segéljen!


title: Unkarin presidentti

text: Minä ["henkilön nimi"], vannon olevani uskollinen Unkarille ja sen perustuslaille, kunnioitan ja panen täytäntöön sen oikeudelliset säännöt muille; Käytän tehtävääni ["tehtävän nimi"] Unkarin kansan hyväksi. ["Ja valan vannojan vakaumuksen mukaan"] Jumala auttakoon minua!


title: Unkarin presidentti

text: I shall exercise my function as the ["name of the function"] for the good of the Hungarian nation. ["And, according to the conviction of the one who takes the oath"] May God help me!


title: Unkarin presidentti

text: Unkarin perustuslain artikla 10, 2. momentti asettaa seuraavat edellytykset tehtävään:


title: Unkarin presidentti

text: 1. Unkarin kansalainen


title: Unkarin presidentti

text: 2. vähintään 35 vuoden ikä


title: Soumeylou Boubèye Maïga

text: Soumeylou Boubèye Maïga (s. 1954) on Malin pääministeri vuodesta 2017. Hän on toiminut aikaisemmin Malin puolustusministerinä ja sen jälkeen Malin ulkoministerinä vuoden 2012 sotilasvallankaappaukseen asti.


title: Pohjoismainen Vastarintaliike

text: Pohjoismainen Vastarintaliike (, , , , epävirallinen lyhenne PVL) on skandinavisminen kansallissosialistinen järjestö, joka koostuu Suomen, Ruotsin, Norjan, Tanskan ja Islannin osastoista.


title: Pohjoismainen Vastarintaliike

text: Pirkanmaan käräjäoikeus päätti marraskuun 2017 lopussa antamallaan tuomiolla lakkauttaa Pohjoismaisen Vastarintaliikkeen Suomen osaston. Poliisihallitus vaati väliaikaista toimintakieltoa, mutta hovioikeus hylkäsi vaatimuksen.


title: Pohjoismainen Vastarintaliike

text: Syyskussa 2018 Turun hovioikeus päätti lakkauttaa Pohjoismaisen Vastarintaliikkeen ja sen alueosastot sekä liikkeeseen kytkeytyvän Pohjoinen Perinne -yhdistyksen. Päätös ei ole vielä lainvoimainen, koska järjestö on hakenut valituslupaa korkeimasta oikeudesta.


title: Pohjoismainen Vastarintaliike

text: Pohjoismainen Vastarintaliike kannattaa valkoista ylivaltaa, kansallissosialismia ja pohjoismaisen valtion perustamista. Perustettavan valtion hallintomuoto olisi tasavalta. Järjestön mukaan tulevan valtion on toimittava sopusoinnussa luonnon kanssa, ja järjestö julkaiseekin usein artikkeleita koskien luontoa ja luonnonmukaisesti tuotettua ravintoa. Liike vastustaa monikulttuurisuutta, islamia, maahanmuuttoa, rotujen sekoittumista, huumeita, homoseksuaalisuutta, Euroopan unionin jäsenyyttä ja sionismia. Liike on perinyt Adolf Hitleriltä aatteen ”juutalaiskapitalistista” järjestelmää vastaan. Liikkeen tavoitteena on edistää vapaiden kansojen maailmaa, jossa rodut elävät toisistaan erillään kyeten silti yhteistyöhön.


title: Pohjoismainen Vastarintaliike

text: Järjestöä johtaa valtuusto, jossa on kaksi edustajaa kustakin jäsenmaasta: Simon Lindberg, Emil Hagberg, Antti Niemi, Otto Rutanen, Haakon Forwald ja Tommy Olsen.


title: Pohjoismainen Vastarintaliike

text: Liikkeen mukaan lakia pitää noudattaa, mutta lopulta kuitenkin tarvitaan aseellista väkivaltaa. Pohjoismainen Vastarintaliike ei omien sanojensakaan mukaan usko aseettomaan vastarintaan. Järjestön mukaan "Vastarintaliike ei ole pasifistinen. Olemme tietoisia siitä, että voimme voittaa vain fyysisen taistelun kautta." Järjestö aloitti heti perustamisensa jälkeen tarrakampanjan useissa kaupungeissa. "Karjalaisen" vuonna 2010 julkaiseman uutisen mukaan järjestön aktivistit ovat liimailleet esimerkiksi teksteillä ”Monikulttuurisuus on haitallista lapsillesi ja lastenlapsillesi” varustettuja tarroja, jotka muistuttivat savukerasioiden terveysvaroituksia ja julisteita myymälöiden ja rappukäytävien seiniin sekä muuntamokaappeihin ja valotolppiin lähinnä Oulun, Helsingin ja Turun seudulla jo parisen vuotta. Järjestön verkkosivuston tietomurron seurauksena lokakuussa 2011 vuoti julkisuuteen joukko sen jäsenhakemuksia. Joukossa oli perussuomalaisten kansanedustaja Juho Eerolan avustajan Ulla Pyysalon hakemus.


title: Pohjoismainen Vastarintaliike

text: Järjestö on muun muassa jakanut köyhille suomalaisille lapsiperheille ruokaa ja vaatteita oman Suomalaisapu-toimintansa kautta. Liike järjestää säännöllisesti liikunta- ja ulkoilutoimintaa, muun muassa vaellusretkiä. Liikkeen ohjeistuksen mukaan jäsenten tulee käyttäytyä kohteliaasti muita ihmisiä kohtaan sen tilaisuuksien aikana. Tilanne on luonnollisesti toinen, jos vastapuoli edustaa ”väärää mielipidettä”, kuten antifasismia. Suomen vastarintaliikkeellä on Riimuradio-niminen nettiradio, joka tuottaa ohjelmaa säännöllisesti. Yleisradio arvioi vastarintaliikeen nettivideoita teknisesti laadukkaiksi. Yhdistys on lisäksi siivonnut Mannerheimin patsaan ympäristöä Tampereen Leinolassa.


title: Pohjoismainen Vastarintaliike

text: Ruotsin Vastarintaliike syntyi, kun vuonna 1991 perustettu Valkoinen Arjalainen Vastarintaliike () jakautui 1990-luvulla vallankumoukselliseen siipeen, eli Ruotsin Vastarintaliikkeseen ja hivenen maltillisempaan poliittiseen siipeen Ruotsidemokraatteihin.


title: Pohjoismainen Vastarintaliike

text: Suomalaista osastoa johtaa valtuusto, johon kuuluu edustaja kunkin kaupungin aktivistiryhmästä sekä neljä erityistä vastuuhenkilöä: rekrytoinnista ja julkaisutoiminnasta vastaavat Antti Lehto ja Paavo Laitinen, aktivismista ja suomalaisavusta vastaa valtuuston puheenjohtaja Antti Niemi sekä kansainvälisistä suhteista vastaa Otto Rutanen.


title: Pohjoismainen Vastarintaliike

text: Suojelupoliisi arvioi vuoden 2017 lopussa, että liikkeellä oli Suomessa noin 80–85 jäsentä. Vuoden 2016 lopussa liikkeellä arvioitiin olevan lisäksi niin sanottuja tukijäseniä noin 200.


title: Pohjoismainen Vastarintaliike

text: Pohjoismainen Vastarintaliike on toiminut Suomessa muun muassa Tampereella, Helsingissä, Turussa, Lahdessa, Oulussa, Porissa, Jyväskylässä, Pirkanmaalla ja Lappeenrannassa.


title: Pohjoismainen Vastarintaliike

text: Liike järjesti vuoden 2017 itsenäisyyspäivänä Helsingissä Kohti vapautta -kulkueen, johon otti osaa poliisin arvion mukaan 450 henkeä. Poliisi otti kiinni kaksi kulkuetta häiriköinyttä henkilöä. Pohjoismaisen Vastarintaliikkeen entinen johtaja Esa Henrik Holapan mukaan järjestö oli aloitteellinen 612-marssin järjestämisessä.


title: Pohjoismainen Vastarintaliike

text: Käräjäoikeuden päätöksen mukaan Pohjoinen perinne ry on Pohjoismaisen vastarintaliikkeen epäitsenäinen alayhdistys. Se on julkaissut Magneettimedia-lehteä, pitänyt verkkokauppaa ja kerännyt varoja Pohjoismaiselle Vastarintaliikkeelle. Huhtikuussa 2018 Turun hovioikeus päätti, että Pirkanmaan käräjäoikeus oli toimivaltainen lakkauttamaan Pohjoismaiseen Vastarintaliikkeeseen linkittyvän yhdistyksen.


title: Pohjoismainen Vastarintaliike

text: Keskiviikkona 25. huhtikuuta 2018 Vastarintaliike kävi Merilahden koulun edustalla pitämässä puheen koulun tilanteesta, joka sai huhtikuussa huomiota videosta, jossa näytettiin minkälaista koulussa on. Poliisi teki asiasta jälkeenpäin rikosilmoituksen kokoontumis- ja järjestysrikkomuksista.


title: Pohjoismainen Vastarintaliike

text: Ruotsin suojelupoliisin mukaan vuonna 1997 perustetun järjestön tavoite on luoda totalitaarinen valkoisten ylivaltaan perustuva valtio vallankumouksen kautta. Hierarkisesti organisoidulla järjestöllä on militantteja piirteitä, ja se on rangaissut jäseniään rikkomuksista tai järjestön ideologian vastaisista teoista. Järjestön toiminta Ruotsissa on ollut erittäin näkyvää ja myös väkivaltaista.


title: Pohjoismainen Vastarintaliike

text: Vuonna 2014 liikkeeseen perustettiin parlamentaarinen siipi, jonka on tarkoitus osallistua vaaleihin. Siipeä johtaa Pär Öberg. Liike on vuoden 2017 loppupuolella ja vuoden 2018 alusta asti tiheään tahtiin kamppanjoinut parlamentaarista siipeään, joka aikoo osallistua vuoden 2018 Ruotsin valtiopäivävaaleihin.


title: Pohjoismainen Vastarintaliike

text: Liikkeen perustajan Klas Lundin mukaan kapitalismi tulee romahtamaan ja se on jo muuttumassa yhä epävakaammaksi mm. öljyn hupenemisen, ympäristön tuhoutumisen ja ylikansoituksen vuoksi. Kapitalistisen yhteiskunnan tilalle tulee rakentaa kansallissosialistinen yhteiskunta sopusoinnussa luonnon kanssa.


title: Pohjoismainen Vastarintaliike

text: Järjestön ruotsalaisen uutissivuston Nordfrontin päätoimittaja Fredrik Vejdelandin mukaan Ruotsin oikeistohallitus ajaa uutta maailmanjärjestystä, jossa ihmiset olisivat vain kuluttajia, joilta puuttuu rotuyhteenkuuluvuus. Hänen mukaansa vasemmisto arvostelee tätä kapitalismia ja monet vasemmalla ovat sionistis-kapitalistisen sodankäynnin uhreja.


title: Pohjoismainen Vastarintaliike

text: Vuodenvaihteessa 2016–2017 järjestön kanssa tekemisissä olevia henkilöitä teki Göteborgissa kaksi pommi-iskua, joissa loukkaantui vakavasti yksi ihminen. Lisäksi yksi pommi jäi räjähtämättä. Järjestön jäseniä tuomittiin myöhemmin eri pituisiin vankeusrangaistuksiin. Pohjoismaisella Vastarintaliikkeellä on myös läheiset yhteydet Venäjän äärioikeistoon. Kaksi ruotsalaista liikkeen aktivistia on käynyt omatoimisesti sotilaskoulutuksessa Venäjällä ja vastaavasti sieltä käynyt äärioikeiston henkilöitä vierailulla Ruotsissa.


title: Pohjoismainen Vastarintaliike

text: Ruotsissa järjestettiin vappuna 1. toukokuuta 2018 kaksi mielenosoitusta Ludvikassa ja Bodenissa. Mielenosoituksiin arvioitiin tulevan yhteensä noin tuhat henkilöä. Bodenin mielenosoitukseen osallistui laskennan mukaan noin 100 henkilöä ja Ludvikaan 200. Göteborgissa neljä liikkeen jäsentä hyökkäsi syndikalistien vappumarssin päälle, mutta syntyneessä välikohtauksessa yksi hyökkääjistä jouduttiin kuljettamaan sairaalaan.


title: Lauri Sarhimaa

text: Lauri Tapio Sarhimaa (s. 9. toukokuuta 1934 Taipalsaari) on valtiotieteen maisteri, joka työskenteli yli 30 vuotta "Etelä-Saimaan" päätoimittajana.


title: Lauri Sarhimaa

text: Lauri Sarhimaa syntyi kirvesmies Juhana Sarhimaan ja Iida Käkelän perheeseen. Hänen puolisonsa vuodesta 1960 on Marja-Leena Naumanen. Sarhimaa tuli ylioppilaaksi 1954 ja valmistui valtiotieteen kandidaatiksi Helsingin yliopistosta 1959. Hän toimi "Maakansan" eduskuntatoimittajana 1959–1960 ja "Etelä-Saimaan" päätoimittajana vuodesta 1960 aina vuoteen 1992 asti. Sarhimaa on toimittanut teokset "Lappeenrannan Osuuspankki 1922–1972" (1972, muiden kanssa), "Lappeenranta kautta aikojen" (1978, Aimo Vuorisen kanssa), "Yhdeksän vuosikymmentä: aatehistoriallisia näkökulmia Lappeenrannan Uutisten, Itä-Suomen Sanomain ja Etelä-Saimaan vaiheita vv. 1885–1975" (1976) ja "Etelä-Saimaan tarina" (1985). Sarhimaa tunnettiin lehtimiesaikanaan myös ahkerana kolumnistina.


title: Daniel Sans

text: Daniel Sans (s. 1975) on saksalainen taidemusiikin laulaja, äänialaltaan tenori. Hän oli Mainzin tuomiokirkon kuorossa poikasopraanona ja opiskeli Frankfurtin musiikkikorkeakoulussa Martin Gründlerin johdolla. Hän erikoistui oratorioon ja yksinlauluun Karl-Heinz Jariusin ja Charles Spencerin opastuksella. Hänen saamiinsa palkintoihin ja tunnustuksiin lukeutuvat ensipalkinto "Internationaler Brahms-Wettbewerbistä" Itävallasta ja "Förderpreis Rheinland-Pfalz".


title: Daniel Sans

text: Sans on esiintynyt muun muassa Wienin konserttitalossa, Teatro Colónissa ja Feldkirch-juhlilla. Hän on tulkinnut muiden muassa Joseph Haydnin, Wolfgang Amadeus Mozartin, Anton Brucknerin, Felix Mendelssohnin, Gustav Mahlerin ja Benjamin Brittenin teoksia. Levytyksiä hän on tehnyt muiden muassa Nicol Mattin kanssa.


title: GAZ-24

text: GAZ-24 "Volga" on neuvostoliittolainen, vuosina 1970–1985 valmistettu henkilöauto. Autoa valmisti Gorkin autotehdas ("Gorkovsky Avtomobilny Zavod"). Autoa valmistettiin neliovisena sedanina ja viisiovisena farmarimallina. Auton voimanlähteenä oli tyypillisesti 2,5-litrainen rivinelonen, mutta valtion ja puolueen virkamiesten käyttöön oli saatavissa myös 5,5-litraisella V8-moottorilla varustettuja malleja. Tavalliselle kansalle myytiin pääsääntöisesti vain neliovista sedan mallia. Suurperheelliset tai kilpaurheilun vuoksi enemmän kuljetustilaa tarvitsevat saattoivat anoa farmarimallin ostolupaa.


title: GAZ-24

text: Vuonna 1986 markkinoille tuli Volgan seuraava sukupolvi, joka tunnettiin nimellä GAZ-24-10.


title: Wightinsaaren lippu

text: Wightinsaaren lippu otettiin käyttöön tammikuussa 2009. Lippu muodostuu valkoisesta timantista, joka leijuu aaltojen yllä. Timantti kuvaa Wightinsaarta ja sen yläosassa oleva lovi kuvaa saaren suurinta jokea Medinaa.


title: Wightinsaaren lippu

text: Aiemmin Wightinsaarella käytettiin trikoloria, joka koostui keskellä olevasta paksusta valkoisesta osiosta ja kahdesta ohuemmasta vihreästä osiosta. Tämän lipun käyttäjät käyttävät siitä nimeä 'rebel green'.


title: Wightinsaaren lippu

text: Vuonna 2007 perustettiin Wightinsaaren lippua käsittelevä komitea, jonka tehtävä oli luoda Wightinsaarelle lippu. Lippukomitea perusti yleisen kilpailun, jossa Wightinsaaren asukkaat saivat lähettää komitealle lippuehdotuksia. Kilpailuun osallistui yli 350 henkilöä. Neljä lippua valittiin yleiseen äänestykseen. John Graneyn suunnittelema lippu voitti äänestykseen ja se otettiin virallisesti käyttöön 9. tammikuuta 2009.


title: Jevgenija Kanajeva

text: Jevgenija Olegovna Kanajeva (, s. 2. huhtikuuta 1990 Omsk, Neuvostoliitto) on venäläinen rytminen voimistelija, joka oli ensimmäinen lajissaan kaksi olympiakultaa voittanut urheilija. Hän voitti vuonna 2012 päättyneellä urallaan lisäksi 17 maailmanmestaruutta ja 13 Euroopan-mestaruutta. Vuosina 2009 ja 2011 Kanajeva sai jokaisesta kuudesta lajista MM-kultaa.


title: Jevgenija Kanajeva

text: Jevgenija Kanajeva syntyi vuonna 1990 siperialaisessa Omskin kaupungissa. Hänen isoäitinsä ansiosta hän tutustui kuusivuotiaana rytmiseen kilpavoimisteluun. Hän muutti lajin perässä 12-vuotiaana Moskovaan. Kanajeva voitti joitakin kansainvälisiä juniorikilpailuja ja kiinnitti näin Venäjän maajoukkueen valmentajan Irina Vinerin huomion. Tämä kutsui Kanajevan maajoukkueen harjoituskeskukseen.


title: Jevgenija Kanajeva

text: Kanajevalta oli jonkin aikaa tie kuitenkin tukossa maajoukkueeseen, sillä hänen edellään olivat Ateenan olympialaisten kultamitalisti Alina Kabajeva ja muita kokeneempia voimistelijoita. Kabajeva loukkantui juuri ennen Bakun EM-kisoja 2007. Kanajeva pääsi joukkueeseen ja voitti Bakussa EM-kultaa nauhassa ja joukkuekilpailussa. Samana vuonna hän sai kultaa myös Patrasin MM-kilpailujen joukkuekilpailusta.


title: Jevgenija Kanajeva

text: Kanajeva voitti moniottelun EM-kultaa Torinossa 2008. Samana vuonna Pekingin olympialaisissa hän voitti olympiakultaa. Sieltä alkoi hänen muutaman vuoden kestänyt valtakausi.


title: Jevgenija Kanajeva

text: Mien MM-kilpailuissa 2009 Kanajeva voitti jokaisen yksilölajin sekä joukkuekilpailun. Hän oli ensimmäinen jokaisen lajin voittanut kilpailija rytmisen voimistelun MM-kilpailuista. Samana vuonna hän toisti tempun myös EM-kilpailuissa, World Gamesissa ja kesäunversiadeissa. Kanajeva jäi Moskovan MM-kilpailuissa 2010 neljään kultamitaliin, sillä hän sijoittui narussa hopealle eikä päässyt nauhassa loppukilpailuun. Montpellier’ssa 2011 Kanajeva uusi Mien saavutuksensa ja voitti jokaisen lajin.


title: Jevgenija Kanajeva

text: Kanajevasta tuli Lontoon olympialaisissa ensimmäinen kaksi olympiakultaa voitanut rytminen voimistelija. Hän lopetti uransa vuoteen 2012 ja ilmoitti samalla keskittyvänsä valmentamiseen. Hän saavuti urallaan 17 maailmanmestaruutta, 13 Euroopan-mestaruutta, 18 maailmancup-finaalin voittoa ja 15 Grand Prix -finaalin voittoa.


title: Sirena-luokka

text: Sirena-luokka oli Espanjan laivaston kahden 1860-luvulla valmistetun aluksen muodostama tykkiveneluokka.


title: Zhou Qunfei

text:
Zhou Qunfei (; s. 1970; Xiangxiang, Xiangtan, Hunan, Kiina) on Hongkongissa asuva kiinalainen yrittäjä ja yritysjohtaja. Hänen perustamansa Lens Technology -yrityksen tytäryritys toimittaa mobiililaitteiden suojalaseja muun muassa Applelle ja Samsungille. Yrityksen pörssilistaus on nostanut hänet Aasian rikkaimpien naisten joukkoon ja monimiljardööriksi.
Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 198. rikkaimmaksi ihmiseksi. Tuolloin hänen omistustensa arvo oli 7,8 miljardia dollaria. Bloombergin mukaan hän omistaa miehensä kanssa 83 prosenttia Kiinan Hunanin Liuyangissa toimivasta Lens Technology-yhtiöstä, joka valmistaa mobiililaitteiden suojalaseja, kosketusnäyttöjä, kameran linssejä ja vastaavaa. Yhtiön osakkeilla on käyty kauppaa Shenzhenin pörssissä vuodesta 2015 lähtien. Omistus on teoteutettu Hongkongin pörssissä noteeratun Lens Technologyn osan ja Kiinan Changshassa kotipaikkaansa pitävän Qunxing Investment -yhtiön välityksellä.


title: Zhou Qunfei

text: Zhoulla on syntynyt Kiinan Hunanin maakunnan Xiangxiangissa, köyhissä maaseutuoloissa kolmilapsiseen perheeseen. Hänen äitinsä menehtyi Zhoun ollessa 5-vuotias. Hyvästä koulumenestyksestä huolimatta hän muutti 16-vuotiaana vuonna 1987 setänsä luokse Guangdongin maakuntaan ja päätyi pian työskentelemään Shenzhenissä dollarin päiväpalkalla suojalaseja valmistavassa tehtaassa. Pitkien työpäivien uuvuttavana hän jo kolmen kuukauden kuluttua halusi irtisanoutua. Hänet ylennettiin. Kuusi vuotta myöhemmin (1993) hän perusti sukulaisineen oman, Lens Technologya edeltäneen, alkujaan esimerkiksi kellojen suojalaseja valmistaneen yrityksen. Vuonna 2003 Zhou perusti Lens Technologyn, joka valmisti matkapuhelimien suojalaseja ensin Motorolalle, pian myös muille valmistajille kuten HTC, Nokia ja Samsung. Vuonna 2008 asiakaskuntaan liittyi kosketusnäytön iPhonelleen halunnut Apple.


title: Zhou Qunfei

text: Zhou on ollut naimisissa kahdesti. Hänellä on kaksi lasta, yksi kummastakin avioliitosta.


title: Jorge Juan -luokka

text: Jorge Juan -luokka oli Espanjan laivaston 1870-luvulla valmistetun kahden parkkitakiloidun aluksen muodostama komposiittisluuppiluokka.


title: Antti Laukkarinen

text: Antti Laukkarinen (s. 10. huhtikuuta 1976) on suomalainen näyttelijä.


title: Antti Laukkarinen

text: Laukkarinen valmistui teatteri-ilmaisun ohjaajaksi 2005 ja on valmistuttuaan työskennellyt näyttelijänä muun muassa Ahaa Teatterissa ja Teatteri Telakassa sekä Helsingin ja Espoon kaupunginteattereissa. Suomalaisille näyttelijöille tyypillisesti Laukkarinen on ollut mukana myös useissa kesäteatteriproduktioissa.


title: Antti Laukkarinen

text: Laukkarisen teatterirooleja ovat olleet muun muassa "Kauppamatkustajan kuoleman" Stanley ja nimiosa Ahti Karjalaisesta kertovassa näytelmässä. Komediateatteri Arenan näytelmässä "Spede ja kumppanit" Laukkarisella oli Speden rooli. Produktion ohjasi Santeri Kinnunen. Laukkarinen näytteli Arenassa myös teoksessa "Paukkurauta-Tarja ja Huuliharppukostaja" ohjaajanaan Ere Kokkonen. Juhani Ahon pienoisromaaniin perustuvassa näytelmässä "Rautatie" Laukkarinen tulkitsi miespääosan eli Matin. Näyttämönä oli Raahen Kesäteatteri.


title: Antti Laukkarinen

text: Laukkarinen on näytellyt useaan otteeseen Juha Hurmeen ohjaamana, etenkin Teatteri Telakan produktioissa. Syksyllä 2016 hän teki pääroolin Hurmeen näytelmässä "Hullu". "Antti Laukkarinen tulkitsee upeasti hulluksi tulevaa teatteriohjaajaa", Aamulehden kriitikko kirjoitti hänen suorituksestaan. Helsingin Kaupunginteatterissa Laukkarista on ohjannut muun muassa Kari Heiskanen.


title: Antti Laukkarinen

text: Laukkarinen on tehnyt muutamia sivurooleja suomalaisissa kokoillan elokuvissa, kuten sotamies Grankvistin osan Åke Lindmanin jatkosota-aiheisessa tuotannossa "Etulinjan edessä". Laukkarinen on näytellyt niin ikään pieniä sivurooleja erinäisissä televisiosarjoissa, kuten "Kotikadussa" ja "Robassa".


title: Antti Laukkarinen

text: Laukkarinen on ollut mukana myös muutamissa kuunnelmissa, kuten Juha Hurmeen 2012 ohjaamassa tuotannossa "Ääniä kiven sisältä", jossa hän näytteli tuomaria.


title: Antti Laukkarinen

text: Laukkarinen on työskennellyt pariin otteeseen teatteriohjaajana. Vuonna 2017 hän ohjasi vantaalaiselle harrastelijateatterille näytelmän "Häräntappoase". Laukkarinen sai Anna-Leena Härkösen alkuperäistekstiin perustuvasta näytelmästä Ramppikuumeen kiertopalkinnon.


title: Antti Laukkarinen

text: Näyttämöuransa rinnalla Laukkarinen on toiminut Avohaava-yhtyeen laulusolistina, yhtyeen tyylilajina on punk. The Muddyboys -nimisessä kevyen musiikin kokoonpanossa hän laulaa puolestaan englanninkielistä rock'n'rollia. Laukkarisen ääniala on korkea baritoni.


title: Suvelan kappeli

text: Suvelan kappeli on Espoon Suvelassa sijaitseva kappeli, joka valmistui 2016. Kappelin on suunnitellut arkkitehti Anssi Lassila arkkitehtitoimisto OOPEAAsta. Kappelissa on erityisjärjestelyillä enimmillään 270 paikkaa.


title: Vivienne Wallington

text: Vivienne Elizabeth Wallington o.s. "Shephard", kirjailijanimi Elizabeth Duke (s. 1937 Erindale, Etelä-Australia, Australia) on australialainen kirjailija


title: Vivienne Wallington

text: Wallington aloitti kirjoittamisen jo hyvin varhain, ja koulun päättyessä hänellä oli kirjoitettuna useita novelleja, joista osa kuvitettuina, ja lisäksi näytelmiä, runoja, lastenromaaneja sekä pitkiä jatkokertomuksia, joita hän viikoittain kirjoitti ystävilleen. Hän opiskeli musiikkia ja valmistui kirjastonhoitajaksi.


title: Vivienne Wallington

text: Hän avioitui John Wallingtonin kanssa, ja he muuttivat miehen työn vuoksi Melbourneen. Hän työskenteli eri tyyppisissä kirjastoissa, viimeksi sairaalakirjastoissa, ennen kuin ryhtyi täysipäiväiseksi kirjailijaksi. Hänen kirjojaan on käännetty useille kielille. Suomennetut on julkaistu romanttisen kirjallisuuden Harlequin-sarjassa.


title: Natalja Naryškina

text: Natalja Kirillovna Naryškina (; 1. syyskuuta 1651 – 4. helmikuuta 1694) oli venäläinen sijaishallitsija, joka oli tsaari Aleksei Mihailovitšin toinen vaimo ja Pietari Suuren äiti. Hän toimi Pietarin sijaishallitsijana.


title: Natalja Naryškina

text: Natalja oli paikallisen aatelisen Kirill Naryškinin tytär. Hänestä tuli vuonna 1671 tsaari Aleksei Mihailovitšin toinen vaimo. He saivat seuraavana vuonna pojan, josta tuli tsaari Pietari Suuri.


title: Natalja Naryškina

text: Pietarin syntymisen jälkeen Nataljan sukulaiset ja läheiset saivat lisää poliittista valtaa. Aleksein kuoleman jälkeen Nataljan tukijat pyrkivät siirtämään kruunun Pietarille. Aleksein ensimmäisestä avioliitosta syntynyt Fjodor seurasi kuitenkin häntä tsaarina. Vaikka Naryškinit menettivät asemiaan Fjodorin sukulaisille, Nataljan tukijoukkoihin liittyivät Moskovan patriarkka Joakim ja monet pajarit sekä aatelisperheet.


title: Natalja Naryškina

text: Fjodorin kuoleman jälkeen Joakim siirsi kruunun Pietari Suurelle ja ohitti Fjodorin veljen Iivanan. Nataljasta tuli sijaishallitsija. Miloslavskit eivät kuitenkaan tyytyneet ratkaisuun vaan rohkaisivat henkivartijakaartien streltsejä kapinaan. Useiden Naryškinin perheen edustajien kuoltua, suku tunnusti Iivanan V:n ja Pietari Suuren yhteishallitsijoiksi. Iivanasta tuli vanhempi hallitsija ja Sofia Aleksejevnasta hänen sijaishallitsijansa.


title: Natalja Naryškina

text: Natalja ja Pietari Suuri olivat Sofian sijaishallitsijakaudella 1682–1689 eristyksissä Preobraženskojesa. Kun Sofia ilmeisesti yritti vuonna 1689 ottaa kruunun itselleen, Naryškinit onnistuivat kannattajiensa tuella viemään kruunun Pietarille. Tästä tuli virallisesti hallitsija vuonna 1694, mutta siihen saakka Nataljalla oli merkittävä rooli Venäjän hallinnossa.


title: Hayley Lauder

text: Hayley Lauder (s. 4. kesäkuuta 1990) on skotlantilainen jalkapalloilija, jonka seura on Scottish Women's Premier Leaguessa pelaava Glasgow City FC. Hän on aikaisemmin pelannut myös Kyproksen, Suomen ja Ruotsin pääsarjoissa. Vuonna 2012 Lauder edusti Åland Unitedia ja oli Naisten liigan kolmanneksi paras maalintekijä 18 maalilla.


title: Hayley Lauder

text: Skotlannin naisten maajoukkueessä hän esiintyi ensimmäisen kerran vuonna 2010.


title: Betina Riegelhuth

text: Betina Riegelhuth (s. 17. kesäkuuta 1987 Oslo) on norjalainen käsipalloilija. Hän on pelannut Norjan maajoukkueessa heinäkuusta 2010 alkaen 53 maaottelua ja tehnyt niissä 52 maalia. Hän voitti maailmanmestaruuden Tanskassa 2015 sekä Euroopan-mestaruuden Unkarin ja Kroatian yhdessä järjestämissä kisoissa 2014. Seuratasolla hän edustaa Storhamar Håndballia.


title: Betina Riegelhuth

text: Betina Riegelhuthin sisko Linn-Kristin Riegelhuth Koren on myös maajoukkuekäsipalloilija.


title: Chuck McCann

text: Charles Jonathan Thomas "Chuck" McCann (2. syyskuuta 1934 – 8. huhtikuuta 2018) oli yhdysvaltalainen näyttelijä.


title: Stine Skogrand

text: Stine Skogrand (s. 3. maaliskuuta 1993 Bergen) on norjalainen käsipalloilija. Hän on pelannut Norjan maajoukkueessa huhtikuusta 2013 alkaen 65 maaottelua ja tehnyt niissä 99 maalia. Hän voitti maailmanmestaruuden Tanskassa 2015 sekä Euroopan-mestaruuden Ruotsissa 2016. Seuratasolla hän on kaudella 2017–2018 edustanut Silkeborg-Voel KFUM:ää.


title: Alasti-klubi

text: Alasti-klubi on vuonna 2014 alkanut suomalainen konserttisarjakonsepti, joka kehitettiin alun perin helsinkiläisen Klubiteatterin yhdeksi ohjelmanumeroksi. Konsertit järjestettiin syksyn 2014 ja kevään 2015 ajan LeBonk-ravintolassa ja syksystä 2015 syksyyn 2016 Virgin Oilissa. Konsertit koostuvat konsertin isäntänä toimivan Elias Kaskisen haastattelusta sekä illan artistin akustishenkisestä keikasta. Konseptin alkuperäisidean ovat kehitelleet Roope Salminen, Kalle Lindroth sekä Elias Kaskinen.


title: Alasti-klubi

text: Syyskuussa 2017 kahdeksan Helsingin Kulttuuritalolla järjestettyä konserttia taltioitiin ja ne julkaistiin C More -suoratoistopalvelussa loppuvuodesta 2017. Televisiossa ne esitetään keväällä 2018 Sub-kanavalla.


title: Muistoja

text: Muistoja on suomalainen vuosina 1995–2001 valmistunut televisiosarja. Sarjassa esitettiin katkelmia vanhoista MTV:n ohjelmista ja lyhytelokuvista.


title: Muistoja

text: Sarjan toimittajana ja ohjaajana toimi Marja Mosander.


title: Dannine Avara

text: Dannine Duncan Avara (s. 1974) on yhdysvaltalainen miljardööriperijätär. Hän peri vuonna 2010 noin 9 prosenttia osittain isänsä Dan Duncanin vuonna 1968 perustamasta pörssinoteeratusta kaasun, öljyn ja petrokemian tuotteiden siirtoputkistoja omistavasta Enterprise Products Partners -suuryhtiöstä. Maaliskuussa 2018 yhtiöllä oli noin 50 000 mailia näitä siirtoputkia. Yhdysvaltalainen talousjulkaisu Forbes arvioi maaliskuussa 2018 Avaran omistusten arvoksi 5,5 miljardia dollaria.


title: Dannine Avara

text: Avaralla on kolme sisarusta Randa Duncan Williams, Milane Duncan Frantz ja Scott Duncan, joilla on yhtä suuri peritty varallisuus (osuus osakkeita hallinnoivasta säätiöstä edunsaajina). Poikkeukselliseksi Dan Duncanin jälkeläisten perinnön teki sen verovapaus. Yhdysvalloista puuttui vuonna 2010 kongresin lainsäädäntökiistojen liittovaltion perintövero (estate tax). Tämän seurauksena Dan Duncanin lapset säästivät perinnössä arvioiden mukaan jopa useita miljardeja dollareita.


title: Dannine Avara

text: Avara on naimisissa ja hän asuu Houstonissa, Texasissa.


title: Randa Williams

text: Randa Duncan Williams (s. 1962) on yhdysvaltalainen yritysjohtaja ja miljardööriperijätär. Hän peri vuonna 2010 noin 9 prosenttia osittain isänsä Dan Duncanin vuonna 1968 perustamasta pörssinoteeratusta kaasun, öljyn ja petrokemian tuotteiden siirtoputkistoja omistavasta Enterprise Products Partners -suuryhtiöstä. Maaliskuussa 2018 yhtiöllä oli noin 50 000 mailia näitä siirtoputkia. Yhdysvaltalainen talousjulkaisu Forbes arvioi maaliskuussa 2018 Williamsin omistusten arvoksi 5,5 miljardia dollaria.


title: Randa Williams

text: Williamsilla on kolme sisarusta Milane Duncan Frantz, Dannine D. Avara ja Scott Duncan, joilla on likimain yhtä suuri peritty varallisuus (osuus osakkeita hallinnoivasta säätiöstä edunsaajina). Poikkeukselliseksi Dan Duncanin jälkeläisten perinnön teki sen verovapaus. Yhdysvalloista puuttui vuonna 2010 kongresin lainsäädäntökiistojen liittovaltion perintövero (estate tax). Tämän seurauksena Dan Duncanin lapset säästivät perinnössä arvioiden mukaan jopa useita miljardeja dollareita.


title: Randa Williams

text: Williams suoritti alemman korkeakoulututkinnon Ricen yliopistossa (1985, politiikka ja taloustieteet) ja juristiksi (JD) Houstonin yliopistosta. Hän toimi juristina kuusi vuotta ennen putkiyhtiöön liittymistään. Sisaruksista ainoana Williams on työskennellyt siirtoputkiyhtiön johdossa. Hän tuli yhtiöön vuonna 1994, nousi toimitusjohtajaksi vuonna 2001 ja hallituksen puheenjohtajaksi vuonna 2010.


title: Randa Williams

text: Williams on naimisissa, hänellä on yksi lapsi ja hän asuu Houstonissa, Texasissa. Hän toimii Texasin yliopiston terveystieteiden tutkimuskeskuksen (University of Texas Health Science Center) johtokunnassa. Tutkimuskeskuksessa on hänen isänsä munaan nimetty lasten oppimiseen keskittynyt laitos. Hänellä on monia muitakin yritysten ja säätiöiden johtotehtäviä.


title: IBM PS/1

text: IBM PS/1 oli IBM:n valmistama mikrotietokone, joka julkaistiin 26. kesäkuuta 1990. Mallissa oli valinnaisena kaksi levykeasemaa tai levykeasema plus 30 megatavun kiintolevy.


title: IBM PS/1

text:
PS/1 julkaistiin seuraajaksi IBM PCjr -mallille ja sarjan malleja valmistettiin vuoteen 1994 saakka.
PS/1:n seuraaja oli IBM Aptiva -mallisto.


title: IBM PS/1

text: PS/1 oli suunnattu kotikäyttöön toisin kuin yrityskäyttöön suunnattu IBM PS/2. PS/1 -mallit käyttivät ISA -väylää PS/2:n käyttämän MCA-väylän sijaan. Alkuperäistä PS/1 -mallia 2011 seurasi uudempia malleja, joissa oli Intel 80386 ja Intel 80486 -prosessoreja.


title: Milane Frantz

text: Milane Duncan Frantz (s. 1970) on yhdysvaltalainen miljardööriperijätär. Hän peri vuonna 2010 noin 9 prosenttia osittain isänsä Dan Duncanin vuonna 1968 perustamasta pörssinoteeratusta kaasun, öljyn ja petrokemian tuotteiden siirtoputkistoja omistavasta Enterprise Products Partners -suuryhtiöstä. Maaliskuussa 2018 yhtiöllä oli noin 50 000 mailia näitä siirtoputkia. Yhdysvaltalainen talousjulkaisu Forbes arvioi maaliskuussa 2018 Frantzin omistusten, arvoksi 5,5 miljardia dollaria.


title: Milane Frantz

text: Frantzilla on kolme sisarusta Randa Duncan Williams, Dannine D. Avara ja Scott Duncan, joilla on yhtäläinen peritty varallisuus (osuus osakkeita hallinnoivasta säätiöstä edunsaajina). Poikkeukselliseksi Dan Duncanin jälkeläisten perinnön teki sen verovapaus. Yhdysvalloista puuttui vuonna 2010 kongresin lainsäädäntökiistojen liittovaltion perintövero (estate tax). Tämän seurauksena Dan Duncanin lapset säästivät perinnössä arvioiden mukaan jopa useita miljardeja dollareita.


title: Milane Frantz

text: Williams on naimisissa ja hän asuu Houstonissa, Texasissa. Hän toimii johtokunnan jäsenenä houstonilaisessa Baylor College of Medicinessä.


title: Pansy Ho

text: Pansy Catilina Ho (s. ) on hongkongilais-kanadalainen kiinteistö- ja kasinoalan perijätär, yritysjohtaja ja miljardööri. Hänen isänsä oli tunnettu macaolainen kasinoyrittäjä Stanley Ho, joka perusti Shun Tak Holdings -yhtiön. Pansy Ho omistaa merkittävästi myös vuonna 2011 pörssiin vietyä Macaon kasino-operaattoriyhtiötä (MGM China). Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 5,3 miljardia dollaria.


title: Nicol Matt

text: Nicol Matt (s. 18. joulukuuta 1970 Sankt Georgen im Schwarzwald, Baden-Württemberg) on saksalainen kuoronjohtaja. Hänen opettajiensa joukossa olivat Thomas Pfeiffer, Frieder Bernius ja Eric Ericson. Hän on muun muassa johtanut Euroopan kamarikuoroa ja saanut kutsuja Rheingaun musiikkijuhlien kaltaisiin konserttisarjoihin.


title: Nicol Matt

text: Matt on kiertänyt Yhdysvalloissa, Kanadassa, Belgiassa, Ranskassa, Kreikassa ja Alankomaissa. Hän on levyttänyt muun muassa Brilliant Classicsille ja tehnyt yhteistyötä lukuisien nykysäveltäjien kanssa; näihin lukeutuvat Morten Lauridsen, Bob Chilcott, John Rutter, Hans Schanderl ja Frank Zabel.


title: Gloria Banditelli

text: Gloria Banditelli on italialainen oopperalaulaja, äänialaltaan mezzosopraano. Hän syntyi Assisissa, opiskeli laulamista Perugian konservatoriossa ja voitti vuonna 1979 kokeellisen teatterin kilpailun Spoletossa esiinnyttyään "La Cenerentolan" tulkinnassa. Pian tämän jälkeen hän esiintyi myös oopperassa "Dido ja Aeneas".


title: Gloria Banditelli

text: Banditelli on urallaan erikoistunut barokkiajan ohjelmistoon ja Gioacchino Rossinin tuotantoon. Hän on esiintynyt muun muassa Teatro alla Scalassa, La Fenicessä, Wienin valtionoopperassa, Gran Teatre del Liceussa ja Concertgebouwissa. Hän on tehnyt yhteistyötä sellaisten kapellimestareiden kuin Riccardo Chaillyn, Renée Clemencicin, Vladimir Delmanin, Zubin Mehtan, Riccardo Mutin, Claudio Abbadon, Carlos Kleiberin, Gianandrea Gavazzenin, Lorin Maazelin ja Daniele Gattin kanssa.


title: Gloria Banditelli

text: Oopperoita, joiden esityksissä Banditelli on ollut mukana, ovat olleet "Turkkilainen Italiassa" (Rossini), "Linda di Chamounix" (Gaetano Donizetti), "Manon Lescaut" (Giacomo Puccini), "Jevgeni Onegin" (Pjotr Tšaikovski), "Suor Angelica" (Puccini) ja "Gianni Schicchi" (Puccini). Oopperan ulkopuolella Banditelli on tulkinnut muun muassa Giovanni Battista Pergolesin Stabat Materin ja Ludwig van Beethovenin yhdeksännen sinfonian. Banditelli on levyttänyt muun muassa Harmonia Mundille ja Hungarotonille. Häntä on kuultu muun muassa Radio Francessa.


title: Jorge Juan (1876)

text: Jorge Juan oli Espanjan laivaston Jorge Juan -luokan sluuppi.


title: Jorge Juan (1876)

text: Alus tilattiin La Seyneltä Ranskasta. Alus laskettiin vesille vuonna 1876.


title: Jorge Juan (1876)

text: Espanjan–Yhdysvaltain sodassa "Jorge Juan" oli 1898 Kuubassa. Alus oli varhain aamulla 21. heinäkuuta ankkurissa Nipenlahdella, kun Yhdysvaltain laivaston aseistetut jahti "USS Wasp" ja hinaaja "USS Leyden" matkasivat kohti Port Nipeä ottaakseen alueen valvontaansa. "Waspin" miehistö havaitsi ankkurissa olleen espanjalaisaluksen noin neljän mailin päässä. "Wasp" ampui muutamia laukauksia lahden suulla olleeseen viestiasemaan, minkä jälkeen jatkoi matkaansa kohti "Jorge Juania". Espanjalaisalus avasi kello 12.44 tulen äärietäisyydeltä, mihin "Wasp" vastasi. "Leyden", jota seurasi tykkiveneet "USS Annapolis" ja "USS Topeka", liittyi taisteluun. Etäisyyden supistuessa yhdysvaltalaisalusten tuli tarkemmaksi ja lopulta kaikki neljä alusta saivat tulensa osumaan kohteeseen. Lopulta kello 13.12 "Jorge Juanin" lippu laskettiin, jolloin yhdysvaltalaisalukset lopettivat tulen ja seurasivat "Jorge Juanin" uppoamista kello 13.42.


title: Martha Higareda

text: Martha Elba Higareda Cervantes (s. 24. elokuuta 1983 Villahermosa, Tabasco) on meksikolainen näyttelijä, tuottaja ja käsikirjoittaja.


title: Martha Higareda

text: Cervantes muutti Tabascosta 15-vuotiaana Méxicoon yliopiston ja näyttelijäkurssien perässä.


title: Martha Higareda

text: Vuonna 2002 Cervantes sai ensimmäisen elokuvaroolin hyvin menestyneessä romanttisesta komediassa "Amar te duele". Läpimurron Hollywoodissa hän teki elokuvien "Borderland" (2007) ja "Street Kings" (2008) myötä.


title: Martha Higareda

text: Vuonna 2014 Cervantes toimi käsikirjoittajana, tuottajana ja näyttelijänä hyvin menestyneessä meksikolaisessa komediaelokuvassa "Cásese quien pueda" ("Marry If You Can").


title: Martha Higareda

text: Elokuussa 2016 Cervantes valittiin esittämään Kristin Ortega nimistä poliisia Netflixin vuonna 2018 alkaneeseen tieteissarjaan Altered Carbon – Muuntohiili.


title: Camille Pleyel

text: Camille Pleyel (18. joulukuuta 1788 Strasbourg – 4. toukokuuta 1855 Montmorency) oli ranskalainen pianisti, musiikkikustantaja ja Pleyel-pianotehtaan omistaja. Hän oli säveltäjä Ignaz Pleyelin vanhin poika. Camille Pleyel tunnetaan myös Pariisin Salle Pleyel -konserttisalista ja hyvistä suhteistaan Frédéric Chopiniin, jonka instrumenteista Pleyel-pianotehdas vastasi. Chopinin ura sai alkunsa Camille Pleyelin järjestämistä salonkikonserteista.


title: Camille Pleyel

text: Camille Pleyel opiskeli pianonsoittoa muun muassa Jan Dussekin johdolla. Vuonna 1815 hänestä tuli isänsä perustaman pianotehtaan osakas, ja isänsä kuoltua 1831 sen ainoa omistaja. Myös Pleyelin vaimo Marie, o.s. Moke (1811–1875), oli taitava pianisti opiskeltuaan Friedrich Kalkbrennerin johdolla. Avioliitto Pleyelin kanssa oli mahdollista vain purkamalla ensin nuorikon kihlaus säveltäjä Hector Berlioz’n kanssa. Avioliitto kesti vain neljä vuotta.


title: Camille Pleyel

text: Vuonna 1830 Camille Pleyel avasi Pariisin rue Rochechouartilla 300-paikkaisen Salle Pleyel -konserttisalin. Myöhemmin vuonna 1927 yritys rakennutti nykyisen 3 000-paikkaisen salin rue du Faubourg Saint-Honorén varteen. Salle Pleyel toimii yhä sekä Orchestre de Paris’n että Ranskan radion sinfoniaorkesterin yhtenä vakiosalina.


title: Peter Sheppard Skӕrved

text: Peter Sheppard Skӕrved on brittiläinen viulisti. Hän on levyttänyt muiden muassa Giuseppe Tartinin, Ludwig van Beethovenin, Anton Reichan ja Michael Tippettin teoksia. Monet säveltäjät, kuten Hans Werner Henze, Poul Ruders, David Matthews, Judith Weir ja Jörg Widmann, ovat myös säveltäneet hänelle uusia teoksia.


title: Peter Sheppard Skӕrved

text: Sheppard Skӕrved on saavuttanut Grammy-ehdokkuuden ja BBC Music Magazinen tunnustuksia. Hän on Royal Academy of Musicin Viotti-luennoitsija Lontoossa, ja hänestä tuli akatemian "Fellow" vuonna 2013. Hän on naimisissa tanskalaisen kirjailija, runoilija Malene Skӕrvedin kanssa. Hän on itsekin kirjoittanut monista aiheista, kuten victoriaanisen ajan taidemaalareista, viulunrakennuksesta, nykyaikaisesta kvartetosta ja Niccolò Paganinista.


title: Geneviève Page

text: Geneviève Page (alunperin "Geneviève Bonjean", s. 13. joulukuuta 1927 Pariisi) on ranskalainen näyttelijä, jolla on pitkä ura elokuvanäyttelijänä.


title: Geneviève Page

text: Hän aloitti 50-vuotisen filmiuransa roolilla elokuvassa "Pas de pitié pour les femmes" (1950). Hänen tunnetuimmat roolinsa ovat filmeissä "Päiväperho" ("Belle de jour", 1967), "Sherlock Holmesin salaisuus" ("The Private Life of Sherlock Holmes", 1970), "Mayerling" (1968) ja "Kultainen tulppaani" ("Fanfan la Tulipe", 1952). Hän on ollut naimisissa Jean-Claude Bujardin kanssa vuodesta 1959 ja heillä on kaksi lasta.


title: Marqués del Duero (1875)

text: Marqués del Duero oli Espanjan laivaston Fernando el Catolico -luokan tykkivene, joka upposi Manilanlahden taistelussa 1. toukokuuta 1898.


title: Marqués del Duero (1875)

text: Alus tilattiin La Seyneltä Ranskasta, missä köli laskettiin 20. tammikuuta 1875. Alus laskettiin vesille 3. toukokuuta 1875 ja otettiin palvelukseen vielä samana vuonna.


title: Marqués del Duero (1875)

text: Espanja vastaanotti aluksen Marseilles´ssa. Alus lähti Marselles´sta ensimmäiseen tehtäväänsä 27. heinäkuuta 1875 San Sebastianin lahdelle sulkeakseen ja valvoakseen alueen sekä toimiakseen yhteysaluksena. Alus jatkoi tehtävässä kolmannen karlistisodan päättymiseen 27. helmikuuta 1876 saakka ja poistui alueelta muun laivaston mukana 5. huhtikuuta.


title: Marqués del Duero (1875)

text:
Alus lähti 29. heinäkuuta Filippiineille, missä se liitettiin Espanjan Aasian laivueen eteläiseen divisioonaan kotisatamanaan Zamboanga. Alus lähti 24. heinäkuuta 1880 Filippiineiltä vieraillakseen Siamissa, Saigonin Annamissa ja Singaporessa. Alus valtasi 27. syyskuuta 1895 joukon morojen merirosvoaluksia Borneossa. Myöhemmin alus hyökkäsi morojen ja tagalog merirosvojen kimppuun surmaten kahdeksantoista ja haavoittaen kolmeakymmentä.
Espanjan–Yhdysvaltain sodassa


title: K. T. McCall

text: K. T. McCall on australialainen kioskikirjallisuutta julkaissut kirjailijanimimerkki, jota käyttivät opettajana Uudessa Etelä-Walesissa toiminut Muriel Watkins ja toimittaja Audrey Armitage. Toinen heidän käyttämänsä nimimerkki on Gerry North.


title: K. T. McCall

text: Armitage sai uransa alussa vanhemmalta kollegalta neuvon, miten lajin kirjoja kirjoitetaan: "Paperi vain koneeseen ja alat kirjoittaa."


title: K. T. McCall

text: Watkins kirjoitti Armitagen kanssa nimellä K. T. McCall 23 rikosromaania, jotka julkaistiin sarjana "Johnny Buchanan Stories". Nimellä Gerry North he julkaisivat kaksi suomentamatonta rikosromaania, "Meet Gerry North" ja "Gerry North Collects". McCall-kirjojen päähenkilö on Silver Star -vakuutusyhtiön tutkija newyorkilainen Johnny Buchanan, joka ei pidä asetta mukanaan, mutta joutuu kohtaamaan hyvin väkivaltaisia rikoksia.


title: Gabriele Hierdeis

text: Gabriele Hierdeis on saksalainen sopraano. Hän opiskeli Frankfurt am Mainin musiikkikorkeakoulussa ja sai maisterinarvot sekä ooppera- että konserttipuolelta. Vuonna 2003 hän suoritti Konzertexamenin, joka vastaa tohtorin arvoa esittävissä taiteissa.


title: Gabriele Hierdeis

text: Saksan ulkopuolella Hierdeis on esiintynyt muun muassa Moskovassa, Permissä ja Yhdysvaltain Lincoln Centerissä. Hierdeis on levyttänyt muun muassa CPO:lle, Brilliant Classicsille ja Harmonia Mundille. Hänen ohjelmistonsa ulottuu barokista nykyaikaan ja kattaa yksinlaulujen, kamarimusiikin ja oratorioiden ohella oopperaa. Hierdeis on kantaesittänyt Wolfgang Rihmin, Helmut Lachenmannin, Salvatore Sciarrinon sekä Marc Andrén teoksia ja tehnyt yhteistyötä sellaisten kapellimestareiden kuin Sylvain Cambrelingin, Beat Furrerin, Franck Ollun, Bernhard Kontarskyn, Frieder Berniusin, Konrad Junghänelin, Michael Schneiderin ja Johannes Debusin kanssa. Kokoonpanoja, joiden kanssa Hierdeis on tehnyt yhteistyötä, ovat olleet muiden muassa La stagione Frankfurt ja Cantus Cölln.


title: Gabriele Hierdeis

text: Yksi Hierdeisin ohjelmistoon keskeisesti kuuluva teos on Luciano Berion "Sequenza 3", jonka hän on levyttänytkin.


title: Frank Bossert

text: Frank Bossert on saksalainen oopperalaulaja, äänialaltaan tenori. Hän syntyi Pforzheimissa ja opiskeli Karlsruhessa. Hän on esiintynyt muun muassa Iwanovin roolissa Albert Lortzingin "Zar und Zimmermann" -oopperassa ja Wentzelin roolissa Bedřich Smetanan oopperan "Myyty morsian" tulkinnassa. Barokkioopperan alueelta hän tulkitsi nimiroolin Claudio Monteverdin oopperassa "Orfeo".


title: Frank Bossert

text: Bossert on toiminut myös konserttilaulajana ja esittänyt nykytaidemusiikkia. Hän on luennoinut Stuttgartin musiikkiyliopistossa.


title: Marit Malm Frafjord

text: Marit Malm Frafjord (s. 25. marraskuuta 1985 Tromssa) on norjalainen käsipalloilija. Hän on Norjan maajoukkueessa voittanut olympiakultaa Pekingissä 2008 ja Lontoossa 2012 sekä saavuttanut olympiapronssia Rio de Janeirossa 2016. Hän voitti maailmanmestaruuden Brasiliassa 2011 sekä Euroopan-mestaruuden Ruotsissa 2006, Makedoniassa 2008, Tanskan ja Norjan yhdessä järjestämissä kisoissa 2010 ja Ruotsissa 2016.


title: Marit Malm Frafjord

text: Frafjord on seuratasolla edustanut muun muassa kotimaassaan Byåsen HE:tä ja Larvik HK:ta sekä neljä kautta tanskalaista Viborg HK:ta. Kaudeksi 2017–2018 hän siirtyi Larvikista romanialaiseen CSM Bucureștiin.


title: Fabianinkatu

text: Fabianinkatu () on noin kilometrin pituinen pohjois-eteläsuuntainen katu Helsingin keskustassa, eteläosaltaan Kaartinkaupungissa ja pohjoisosaltaan Kluuvissa. Se kulkee Unioninkadun suuntaisena yhden korttelin lännempänä ja ulottuu Tähtitornin vuoren puistoalueen luoteiskulmasta Kaisaniemenkadulle, Kaisaniemen puiston laidalle. Kadun pohjoisosa sijaitsee Helsingin yliopiston keskustakampuksen alueella, ja sen varrella on runsaasti yliopistolle kuuluvia rakennuksia.


title: Fabianinkatu

text: Katu sai nimensä vuonna 1820 Suomen silloisen kenraalikuvernööri Fabian Steinheilin mukaan. Keisari Aleksanteri I:n määräyksestä Steinheil yhdessä Johan Albrecht Ehrenströmin kanssa oli saanut tehtäväkseen antaa nimet Helsingin uuden asemakaavan mukaisille kaduille.


title: Fabianinkatu

text: Aluksi nimi vahvistettiin vain ruotsinkielisenä ja kirjoitettiin Fabians Gatan. Vuonna 1866 painetussa kadun ruotsinkielinen nimi esiintyi jo nykyisessä muodossaan, minkä ohella sillä oli suomenkielinen nimi Faapianinkatu. Nykyiseen muotoonsa nimi vahvistettiin vuonna 1909.


title: Fabianinkatu

text: Nykyisen Fabianinkadun paikalla, Esplanadin ja Kirkkokadun välisellä osuudella, oli pieni katu jo 1700-luvulla. Silloin Helsingin kaduilla ei vielä ollut virallisia nimiä, mutta tästä kadusta käytettiin muun muassa nimiä "Glogatan" ("Kluuvikatu") ja "Stora Glogatan" ("Suuri Kluuvikatu"), ja sen eri osista myös nimityksiä Öfre Glogatan ("Ylempi Kluuvikatu") ja "Nedre Glogatan" ("Alempi Kluuvikatu"). Nämä nimet viittasivat lähellä sijainneeseen, myöhemmin täytettyyn Kluuvinlahteen. Toisinaan käytettiin kadun eräästä osuudesta myös nimitystä "spårrmakargatan" ("Kannuksentekijänkatu") sen varrella asuneen kannuksentekijä Lars Larssonin mukaan.


title: Fabianinkatu

text: Nykyisen linjauksensa ja pituutensa katu sai Ehrenströmin vuonna 1812 laatimassa Helsingin asemakaavassa.


title: Fabianinkatu

text: Kadun pohjoispäässä tapahtui vuonna 1965 Suomen ensimmäinen kuolonuhreja vaatinut helikopterionnettomuus.Tähtitorninmäen alle on louhittu väestönsuoja, joka toimii myös pysäköintitiloina. Sieltä ulos johtava ajoluiska johtaa Fabianinkadun eteläpäähän.


title: Fabianinkatu

text: Hieman Esplanadin pohjoispuolella Fabianinkadun reunassa on keskustan huoltotunneliin johtava ajoluiska. Kadun pohjoispäässä sen ajoradan reunassa on pysäköintihallista ulos, Kaisaniemenkadulle johtava ajoluiska.


title: Fabianinkatu

text: Fabianinkadun pohjoisin osa, Kirkkokadulta Kaisaniemenkadulle, on yksisuuntainen etelästä pohjoiseen.


title: Fabianinkatu

text: Fabianinkatua pitkin ei kulje mikään julkisen liikenteen linja. Sen poikki kulkevat Aleksanterinkatua pitkin raitiolinjat 2, 4, 5 ja 7. Pohjoisessa katu päättyy Kaisaniemenkadulle, jota pitkin kulkee useita raitio- ja bussilinjoja.


title: Fabianinkatu

text: Huomattavimpia rakennuksia Fabianinkadun varrella ovat Pörssitalo sekä Helsingin yliopiston päärakennuksen 1930-luvulla rakennettu laajennusosa, ns. uusi puoli.


title: Fabianinkatu

text: Asuinrakennuksia Fabianinkadun varrella on vain kadun eteläosan varrella, sielläkin pääasiassa vain itäpuolella. Eteläpäässä kadun länsipuolella on Kaartin kasarmin kortteli, jossa Fabianinkadun puolella on kaksi 1960-luvulla rakennettua, Viljo Revellin ja Heikki Castrénin suunnittelemaa virastotaloa. Niissä toimii Pääesikunta.


title: Fabianinkatu

text: Eteläisen ja Pohjoisen Makasiinikadun välissä Fabianinkatu kulkee Kasarmitorin itäreunaa pitkin. Kadun itäpuolella torin kohdalla ovat muun muassa niin sanottu Agronomitalo sekä entinen Yleisradion radiotalo, nykyinen Korkein hallinto-oikeus. Seuraavassa korttelissa on vanha Postipankin pääkonttori.


title: Fabianinkatu

text: Fabianinkatu kulkee myös Esplanadin puiston poikki, jossa se erottaa toisistaan Kappeliesplanadin ja Runebergin Esplanadin. Fabianinkadun ja Eteläesplanadin risteyksessä sijaitsee Valtioneuvoston juhlahuoneisto, joka tunnetaan myös nimellä Smolna. Esplanadin pohjoispuolella Fabianinkatu kulkee Palmqvistin ja Grönqvistin talojen välitse. Näiden rakennusten pääjulkisivut ovat kuitenkin Esplanadin puolella.


title: Fabianinkatu

text: Fabianinkadun pohjoisosa kulkee Helsingin yliopiston keskustakampuksen alueella, ja sen molemmilla puolilla olevat rakennukset ovat nykyisin Helsingin yliopiston hallussa. Yliopistonkadun ja Kirkkokadun välisessä korttelissa kadun itäpuolella on vuonna 1846 valmistunut, E. B. Lohrmannin suunnittelema Fabiania, joka alun perin rakennettiin yliopiston kemian ja anatomian laitosrakennukseksi, mutta joka nykyisin on osa Kansalliskirjaston rakennusryhmää.


title: Fabianinkatu

text: Länsipuolella Fabianinkadun ja Yliopistonkadun risteyksessä ovat Porthania ja Helsingin yliopiston hallintorakennukset. Niiden pääovet ovat kuitenkin Yliopistonkadun varrella toisiaan vastapäätä.


title: Fabianinkatu

text: Samassa korttelissa kuin Porthania sijaitsee Fabianinkadun varrella muun muassa vuonna 1907 valmistunut entinen Suomen liikemiesten kauppaopiston rakennus (Fabianinkatu 26), joka sekin nykyisin on Helsingin yliopiston käytössä, kuten monet muutkin saman korttelin rakennukset. Aikoinaan rakennuksessa on toiminut myös Kauppakorkeakoulu. Kadun toisella puolella, Fabianian pohjoispuolella, on Topelian korttelin sivurakennuksia, jotka alun perin olivat osa venäläisen sotilassairaalan rakennusryhmää, mutta nykyisin nekin ovat Helsingin yliopiston käytössä. Saman korttelin pohjoispäässä sijaitsee Metsätalo. Kadun länsipuolella on Kaisa-talo ja siinä sijaitsevan Helsingin yliopiston kirjaston pääsisäänkäynti.


title: Emma-Julia Wood

text: Emma-Julia Wood (s. 1995) on suomalainen ringette-, jääpallo-, rugbypelaaja sekä alamäkiluistelija.


title: Emma-Julia Wood

text: Emma-Julia Wood on Espoon kiekkoseuran kasvatti. Peliuransa aikana hän on edustanut Ottawa Ice -joukkuetta (2015–2016), saavuttaen NRL:n pronssia sekä Lahti Ringetteä (2016–2017).


title: Emma-Julia Wood

text: Wood kuului ringeten Suomen nuorten U19 mestaruusjoukkueeseen North Bayssa 2013 ja toimi joukkueen kapteenina.


title: Emma-Julia Wood

text: 2013 Wood voitti ensimmäisen alamäkiluistelussa.


title: Emma-Julia Wood

text: Kausina 2012-2013 ja 2013-2014 Wood edusti Botnia 69 -joukkueessa, pelaten kaksi kautta ringeten ohella naisten bandyliigaa. Kaudella 2013 -2014 joukkue saavutti SM-pronssia.


title: Emma-Julia Wood

text: Kausilla 2014 ja 2015 Wood edusti Helsinki Rugby Clubia (HRC), mutta ura katkesi loukkaantumiseen.


title: Testosteronikorvaushoito

text: Testosteronikorvaushoito eli androgeenikorvaushoito on iän myötä miehen vähenevän testosteronituotannon paikkaamiseksi annettavaa testosteronilääkitystä. Korvaushoito on kiistanalainen. Korkea testosteronitaso on yhdistetty sydän- ja verisuoniperäisiin kuolemantapauksiin. Toisaalta testosteronikorvaushoito voisi parantaa insuliiniherkkyyttä ja suojata tyypin 2 diabetekselta.


title: Testosteronikorvaushoito

text: Testosteronikorvaushoidossa kivesten testosteronin tuottaminen tyrehtyy ja jäljelle jää lähinnä ulkoisesti annettu testosteroni. Hypotalamuksen ja aivolisäkkeen muodostama hormonaalinen säätelyjärjestelmä havaitsee, että hormonipitoisuus on runsas ja gonadotropiineja vapauttavan hormonin (GnRH) eritys pienenee. Testosteronikorvaushoito voi sammuttaa miehen oman testosteronituotannon.


title: Testosteronikorvaushoito

text: Joillain miehillä testosteronikorvaushoito aloitetaan pelkän pienen testosteronipitoisuuden perusteella, mutta aivolisäkkeen adenooman, hemokromatoosin tai geneettisen sairauden diagnosointi ja hoito voivat viivästyä.


title: Testosteronikorvaushoito

text: Lääketestosteronin myynti on 12-kertaistunut vuosina 2000–2011. Erään tutkimuksen mukaan testosteronikorvaushoito on yhteydessä 2,2-kertaiseen sydänkohtauksen riskiin yli 65-vuotiailla miehillä ja 3,4-kertaiseen sydänkohtauksen riskiin yli 75-vuotiailla miehillä.


title: Hernán Cortés (1895)

text: Hernán Cortés oli Espanjan laivaston Hernán Cortés -luokan tykkivene.


title: Hernán Cortés (1895)

text: Alus tilattiin Clydebankiltä Skotlannista, missä köli laskettiin toukokuussa 1895. Alus laskettiin vesille 24. elokuuta 1895 ja otettiin palvelukseen vuonna 1896.


title: Hernán Cortés (1895)

text: Alus siirrettiin 1896 Kuubaan. Espanjan–Yhdysvaltain sodassa alus oli Karibialla päällikkönään luutnantti Izqueido. Vuonna 1899 se palasi Espanjaan, missä se osallistui sotatoimiin Marokossa, mutta ilman menestystä. Alus poistettiin luettelosta 1929.


title: Nadia Gray

text: Nadia Gray (alun perin "Nadia Kujnir", 23. marraskuuta 1923 Bukarest – 13. kesäkuuta 1994 New York) oli romanialainen elokuvanäyttelijä, jolla oli rooleja ranskalaisissa, italialaisissa ja englanninkielisissä filmeissä.


title: Nadia Gray

text: Nadia Kujnirin äiti oli bessarabialainen ja isä venäläinen emigrantti. Perhe pakeni Romaniasta kommunistien noustua valtaan toisen maailmansodan jälkeen. Nadia Kujnir oli ensin naimisissa Herescu-nimisen chișinăulaisen liikemiehen kanssa ja vuodesta 1946 romanialaisen aristokraatin Constantin Cantacuzinon kanssa.


title: Nadia Gray

text: Hän aloitti teatterinäyttelijänä Pariisissa nimellä "Nadia Gray" peittääkseen taustansa. Hänen filmiuransa alkoi roolilla elokuvassa "L'inconnu d'un soir" (1949) ja samana vuonna valmistui myös brittiläinen elokuva "Hämähäkki ja kärpänen" ("The Spider and the Fly"). Hänen tunnetuimmat roolinsa ovat filmeissä "Erittäin salainen" ("Top Secret", 1952) ja Federico Fellinin ohjaama "Ihana elämä" ("La Dolce Vita", 1960).


title: Boucle du Baoulé

text: Boucle du Baoulé on kansallispuisto ja Unescon biosfäärialue Malin länsiosassa. Nimensä mukaisesti se sijaitsee Baouléjoen mutkassa.


title: Boucle du Baoulé

text: Vuonna 1982 perustetun biosfäärialueen pinta-ala on 533 037 hehtaaria, puskurivyöhykkeineen ja siirtymäalueineen 2 500 000 hehtaaria. Sen ydin koostuu kolmesta suojelualueesta, jotka ovat Kongosambougou pohjoisessa (235 115 ha), Fina kaakossa (104 943 ha) ja Badinko lounaassa (192 979 ha). Mandinguen ylängöllä sijaitsevan alueen pohjoisosa kuuluu Sahelin ja eteläosa Sudanin vyöhykkeeseen. Kasvillisuus on pensas-, metsä- ja puusavannia sekä jokivarsien galleriametsiä. Alueen eläinkunta on kärsinyt suuresti maanviljelyn, karjanhoidon ja metsästyksen seurauksena. Siellä on myös lukuisia arkeologisia kohteita.


title: IBM PCjr

text: IBM PCjr (mallinumero 4860) oli IBM:n valmistama mikrotietokone, joka julkaistiin marraskuussa 1983: ensimmäiset mallit saapuivat myyntiin maaliskuussa 1984 ja malli lopetettiin maaliskuussa 1985.


title: IBM PCjr

text: Ensimmäisissä malleissa massamuistilaitteena ei ollut levykeasemaa vaan ohjelmat ladattiin pelimoduulilta tai ulkoiselta nauha-asemalta.


title: IBM PCjr

text: Perusmallissa oli 64 kilotavua muistia, joka mallista riippuen voitiin laajentaa 128 kilotavuun tai 512 kilotavuun.


title: IBM PCjr

text: Tietokoneelle julkaistiin taulukkolaskentaohjelma "Lotus 1-2-3" versiona, joka oli kahdella ROM-moduulilla ja yhdellä levykkeellä laitteen pienen muistimäärän johdosta.


title: Pizarro (1895)

text: Pizarro oli Espanjan laivaston Hernán Cortés -luokan tykkivene.


title: Pizarro (1895)

text: Alus tilattiin Clydebankiltä Skotlannista, missä köli laskettiin toukokuussa 1895. Alus laskettiin vesille 30. kesäkuuta 1895 ja otettiin palvelukseen vuonna 1896.


title: Pizarro (1895)

text: Alus siirrettiin 1896 Kuubaan. Espanjan–Yhdysvaltain sodassa alus oli Karibialla Nuevitasissa päällikkönään luutnantti Leal. Elokuussa Yhdysvaltojen vallattua Nuevitasin alus tuhottiin.


title: Ne ver, ne boisja

text: Ne ver, ne boisja on t.A.T.u.:n esittämä kappale, jolla se edusti Venäjää vuoden 2003 Eurovision laulukilpailussa Riiassa.


title: Ne ver, ne boisja

text: Kappale sijoittui Euroviisuissa 26 maan joukosta kolmanneksi 164 pisteellä.


title: Vasco Núñez de Balboa (1895)

text: Vasco Núñez de Balboa oli Espanjan laivaston Hernán Cortés -luokan tykkivene.


title: Vasco Núñez de Balboa (1895)

text: Alus tilattiin Clydebankiltä Skotlannista, missä köli laskettiin kesäkuussa 1895. Alus laskettiin vesille 9. syyskuuta 1895 ja otettiin palvelukseen vuonna 1896.


title: Vasco Núñez de Balboa (1895)

text: Alus siirrettiin 1896 Kuubaan. Espanjan–Yhdysvaltain sodan alkaessa alus oli Cienfugosissa. Alus torjui 28. huhtikuuta 1898 "Galician" kanssa Yhdysvaltain laivaston yrittäessä vallata "Argonautan". "Balboa" ja "Galicia" hyökkäsivät 13. kesäkuuta "USS Yankeen" kimppuun. Taistelussa "Balboaan" osui yksi 127 millimetrin kranaatti, joka surmasi kolme ja haavoitti kymmentä miehistönjäsentä. Vuonna 1899 se palasi Espanjaan, missä se osallistui sotatoimiin Marokossa, mutta ilman menestystä. Alus poistettiin luettelosta 1929.


title: Quiros (1895)

text: Quiros oli Espanjan laivaston Quiros-luokan tykkivene.


title: Quiros (1895)

text: Alus tilattiin Wanpoasta Hongkongista, missä köli laskettiin 1895. Alus laskettiin vesille vielä saman vuonna ja otettiin palvelukseen vuonna 1896.


title: Quiros (1895)

text: Alus siirrettiin 1896 Filippiineille, jossa se taisteli kapinallisia vastaan. Espanjan–Yhdysvaltain sodan alkaessa alus oli tarkoitus siirtää Espanjaan, mutta siirto osoittautui liian kalliiksi. Helmikuussa 1900 alus myytiin Yhdysvalloille ja se poistettiin alusluettelosta.


title: Quiros (1895)

text: Alus liitettiin 14. maaliskuuta 1900 Yhdysvaltain laivastoon ja se osallistui Filippiinien ja Yhdysvaltain välisiin sotatoimiin. Alus upotettiin maalilaivana vuonna 1923.


title: Wall of Glass

text: Wall of Glass on brittiläisen laulaja Liam Gallagherin kappale, joka julkaistiin ensimmäisenä singlenä hänen debyyttialbumiltaan "As You Were" 1. heinäkuuta 2017. Kappale on Liam Gallagherin, Greg Kurstinin, Andrew Wyattin, Andrew Sidney Foxin ja Michael Tighen kirjoittama ja sille kuvattiin musiikkivideo.


title: Wall of Glass

text: ”Wall of Glass” ylsi Britannian singlelistalla parhaimmillaan sijalle 21.


title: Do You Trust This Computer?

text: Do You Trust This Computer? on yhdysvaltalainen dokumenttielokuva vuodelta 2018, joka käsittelee tekoälyä ja sen vaaroja. Dokumentti julkaistiin 5. huhtikuuta 2018, ja Elon Musk rahoitti sille muutaman päivän ilmaisen katseluajan Vimeo-videopalvelussa. Dokumentin on ohjannut Chris Paine, joka on aikaisemmin tehnyt dokumentin "Who Killed the Electric Car?". Dokumentissa haastatellaan tekoälyn asiantuntijoita, kuten muiden muassa Stuart Russellia ja Elon Muskia. Dokumentissa sivutaan Cambridge Analytican kohua ja suhtaudutaan Googleen varauksella.


title: Chinatown (kappale)

text: Chinatown on brittiläisen laulaja Liam Gallagherin kappale, joka julkaistiin toisena singlenä hänen debyyttialbumiltaan "As You Were" 30. kesäkuuta 2017. Kappale on Andrew Wyattin ja Michael Tighen kirjoittama ja sille kuvattiin edellisen singlen tapaan musiikkivideo.


title: Chinatown (kappale)

text: ”Chinatown” ylsi Britannian singlelistalla parhaimmillaan sijalle 56.


title: Villalobos (1895)

text: Villalobos oli Espanjan laivaston Quiros-luokan tykkivene.


title: Villalobos (1895)


title: Villalobos (1895)

text: Alus siirrettiin 1896 Filippiineille, jossa se taisteli kapinallisia vastaan. Espanjan–Yhdysvaltain sodan alkaessa alus oli tarkoitus siirtää Espanjaan, mutta siirto osoittautui liian kalliiksi. Alus oli Cavitessa, missä Yhdysvallat valtasi sen yhdessä "General Alavan" ja "Quirosin" kanssa. Espanja myi 21. helmikuuta 1900 aluksen Yhdysvalloille ja se poistettiin alusluettelosta.


title: Villalobos (1895)

text: Alus liitettiin 5. maaliskuuta 1900 Cavitessa Yhdysvaltain laivastoon nimellä "USS Villalobos" päällikkönään luutnantti Edward Simpson. Alus lähti 13. maaliskuuta Cavitesta partiomatkalle Cape Santiagon ja Burland Islandin Point Cuevan väliselle rannikolle. Alus oli yhteysaluksena merijalkaväkiosastoon, joka vartioi majakoita Santiagossa ja Malabrigossa sekä esti aseiden ja varusteiden kuljettamisen meritse kapinallisille. Ennen paluutaan kotisatamaan 26. maaliskuuta alus tuhosi seitsemän bancaa, joiden yhteenlaskettujen lastien arvo oli 935 dollaria ja valtasi salakuljetukseen käytetyt prikantiinin, kuunarin ja bancan.


title: Villalobos (1895)

text: Lyhyen Cavitessa vietetyn lepojakson 26. maaliskuuta - 1. huhtikuuta jälkeen alus valvoi Niacin ja Laguimanocin välistä rannikkoaluetta yhdessä Taaliin sijoitetun maavoimien osaston kanssa. Alus valtasi kolme bancaa Hanahanassa ja yksitoista San Luizissa. Vallatut alukset hinattiin Taaliin. Operaation aikana alus lisäksi valtasi sluupin ja bancan, jossa oli kaksi yhdysvaltalaista. Aluksen kolmannella 14. huhtikuuta alkaneella partiomatkalla alus kuljetti varusteita Cape Santiagon, Cape Malabrigon ja Cabra Islandin majakoita miehittäneille joukoille ennen kuin se aloitti tehtävänsä yhteysaluksena Batangaan, Lucenaan ja Laguimanociin sijoitettuihin armeijan osastoihin.


title: Villalobos (1895)

text: Neljännellä partiomatkallaan alus palasi Laguimanociin matkaten pitkin Luzonin lounaisrannikkoa. Alus tuki yhdessä "USS Indianan" ja "USS Helenan" kanssa Yhdysvaltain 29. jalkaväkidivisioonaa suojaten Marinduque Islandin. Tykkivene kuljetti viestejä Marinduquesta Batangaan ennen paluutaan, jolloin se toimitti elintarvikkeita joukoille. Alus toimitti varusteita majakoita miehittäville joukoille ennen paluutaan meriliikenteen valvontaan. Alus valtasi kolme ilman asianmukaisia lupia matkaavaa bancaa ja toimitti viestejä armeijan tukikohtiin Taaliin, Batangaan, Laguimanociin, Buaciin, Santa Cruziin ja vieraili Gazanissa.


title: Villalobos (1895)

text: Alus upotettiin maalilaivana vuonna 1933.


title: For What It’s Worth

text: For What It’s Worth on brittiläisen laulaja Liam Gallagherin kappale, joka julkaistiin kolmantena singlenä hänen debyyttialbumiltaan "As You Were" 10. elokuuta 2017. Kappale on Liam Gallagherin ja Simon Jonsin kirjoittama ja sille kuvattiin edellisten singlejen tapaan musiikkivideo.


title: For What It’s Worth

text: ”For What It’s Worth” ylsi Britannian singlelistalla parhaimmillaan sijalle 33.


title: Northern Girl

text: Northern Girl on Prime Ministerin esittämä kappale, jolla se edusti Venäjää vuoden 2002 Eurovision laulukilpailussa Viron Tallinnassa.


title: Northern Girl

text: Kappale sijoittui Euroviisuissa 24. maan joukosta sijalle 10. 55 pisteellä.


title: Greedy Soul

text: Greedy Soul on brittiläisen laulaja Liam Gallagherin kappale, joka julkaistiin neljäntenä singlenä hänen debyyttialbumiltaan "As You Were" 27. syyskuuta 2017. Kappale on Gallagherin kirjoittama ja sille kuvattiin edellisten singlejen tapaan musiikkivideo.


title: Greedy Soul

text: ”Greedy Soul” ylsi Britannian singlelistalla parhaimmillaan sijalle 56.


title: Lady Alpine Blue

text: Lady Alpine Blue on Mumi Trollin esittämä kappale, jolla se edusti Venäjää vuoden 2001 Eurovision laulukilpailussa Tanskan Kööpenhaminassa.


title: Lady Alpine Blue

text: Kappale sijoittui Euroviisuissa 23. maan joukosta sijalle 12. 37 pisteellä.


title: Lonttinen

text: Lonttinen on alue Turussa. Se sijaitsee Aurajoen läheisyydessä kilometrin päässä Turun ydinkeskustasta. Aluetta halkoo Lonttistentie. Sen joenpuoleinen alue on uudempaa kerrostaloaluetta ja junaradan puoleinen alue vanhempaa suojeltua puutaloaluetta.


title: Lonttinen

text: Puutaloalue on kuulunut Maarian kuntaan ja liitetty Turkuun 1940-luvulla. Pääosa alueen taloista on 1900-luvun alusta. Arkkitehtuuriltaan rakennukset ovat yksinkertaisia, osassa on vaikutteita funktionalismista ja jugendista. Allinkatu 5:ssä sijaitseva 12-asuntoinen Rauhalan talo on aikanaan siirretty Helsingistä. Uudempi kerrostaloalue vuosilta 1989–2011 on pääosin Casagrande & Haroma -arkkitehtitoimiston suunnittelemaa.


title: Lonttinen

text: Asuinaluetta halkovan Lonttistentien päästä jatkuu ulkoilureitti Aurajoki-vartta pitkin Barkerin tehtaan ja Koroisten ohi Halistenkoskelle. Vaihtoehtoisesti Lonttistentien päästä voi myös lähteä junaradan viereistä kevyenliikenteenväylää pitkin Aurajoen yli Nummenrannan asuinalueelle Turun Ylioppilaskylän viereen. Reittiä pitkin pääsee myös keskustasta kylpylähotelli Caribiaan varsinkin silloin, kun saapuu linja-autoasemalle.


title: Come Back to Me (Liam Gallagherin kappale)

text: Come Back to Me on brittiläisen laulaja Liam Gallagherin kappale, joka julkaistiin viidentenä singlenä hänen debyyttialbumiltaan "As You Were" 23. marraskuuta 2017. Kappale on Liam Gallagherin, Greg Kurstinin ja Andrew Wyattin kirjoittama ja sille kuvattiin edellisten singlejen tapaan musiikkivideo.


text: ”Come Back to Me” ylsi Britannian singlelistalla parhaimmillaan sijalle 101.


title: Ida Aalberg -museo

text: Ida Aalberg-museo sijaitsee Janakkalassa Leppäkoskella koulun ja radan välissä. Museorakennuksena toimiva entinen ratamestarin talo sisältyy sopimukseen valtakunnallisesti merkittävien asema-alueiden suojelusta.


title: Ida Aalberg -museo

text: Leppäkosken ratamestarin talo on täydellinen harvinaisuus rautatierakennusten joukossa. Se on vanhimman radan ensimmäisen vaiheen aikana rakennettu ja siellä asui jo vuonna 1862 silloinen ratamestari Antti Ahlberg. Hän oli tulevan suuren diivan, näyttelijä Ida Aalbergin isä. Talo oli Ahlbergien hallussa 1900-luvun alkuun asti. Rakennuksessa on ollut Ida Aalberg-museo vuodesta 1976 alkaen. Aluksi museorakennus oli vuokralla Valtionrautateiltä ja museo käsitti vain 2 huonetta.


title: Ida Aalberg -museo

text: Janakkalan kunta osti rakennuksen vuonna 2002 ja museonrakennus restauroitiin Museoviraston ohjeiden mukaisesti. Myös näyttely uudistettiin ja museo avattiin yleisölle kesällä 2005. Museona on nyt koko rakennus. Uusitun perusnäyttelyn tarkoituksena on korostaa museorakennuksen ainutkertaista historiaa ja rautateiden merkitystä sekä Ida Aalbergin uran että Leppäkosken kylän kannalta. Näyttely kunnioittaa Ida Aalbergin elämäntyötä sekä kansainvälistä uraa luoneena taiteilijana että Janakkalassa syntyneenä yksityishenkilönä.


title: Come Back to Me

text: Come Back to Me voi tarkoittaa muun muassa seuraavia:


title: Mamo

text: Mamo on Anastasija Pryh’odkon esittämä kappale, jolla hän edusti Venäjää vuoden 2009 Eurovision laulukilpailussa Moskovassa.


title: Mamo

text: Venäjän edellisvuoden voitton ansiosta kappale pääsi suoraan finaaliin. Finaalissa kappale sijoittui 25. maan joukosta 11. sijalle.


title: Sala Burton

text: Sala Burton, o.s. Galante (1. huhtikuuta 1925 Białystok, Puola – 1. helmikuuta 1987 Washington DC, Yhdysvallat) oli yhdysvaltalainen demokraattisen puolueen poliitikko. Hänet valittiin Yhdysvaltain edustajainhuoneen jäseneksi edustamaan suurta osaa San Franciscosta vuonna 1983; hän suoritti edesmenneen miehensä Phillip Burtonin kesken jääneen kauden loppuun. Uudelleen Sala Burton valittiin edustajaksi vuosina 1984 ja 1986.


title: Sala Burton

text: Burton oli kiinnostunut politiikasta teini-iästä lähtien. Hän itse pakeni nuorena vanhempiensa kanssa Puolasta natsien miehitysvoimia. Kokemukset näiltä ajoilta saivat Burtonin ymmärtämään politiikan kaikkien asiaksi. Burton tapasikin tulevan miehensä vuonna 1950 Kalifornian nuorten demokraattien toiminnan yhteydessä.


title: Sala Burton

text: Burton kuoli syöpätaudista aiheutuneisiin komplikaatioihin 61 vuoden iässä.


Algerian ilmavoimien lento-onnettomuus 2018 tapahtui 11. huhtikuuta 2018, kun Algerian Boufarikista Béchariin matkalla ollut Algerian ilmavoimien Iljušin Il-76 -kuljetuskone syöksyi pellolle ja syttyi tuleen pian lähdettyään Boufarikista. Lennolla oli 247 matkustajaa ja kymmenen miehistön jäsentä, jotka kaikki kuolivat onnettomuudessa. Uhrit olivat pääosin sotilaita ja heidän perheenjäseniään. Kuolleiden joukossa oli viranomaislähteen mukaan 26 länsisaharalaisen Polisario-vapautusliikkeen jäsentä.


title: Yves Boisset

text: Yves Félix Claude Boisset (s. 14. maaliskuuta 1939 Pariisi) on ranskalainen elokuvaohjaaja ja käsikirjoittaja. Hän oli 1970- ja 1980-luvuilla niitä ohjaajia, jotka yhdistivät sosiaalikriittisyyttä jännityselokuvaan.


title: Yves Boisset

text: Hän aloitti filmiuransa ohjaamalla elokuvan "Coplan sauve sa peau" (1968). Hänen tunnetuimpia elokuviaan ovat "Dupont Lajoie" (1975), "Suurkaupungin sheriffi" ("Le juge Fayard dit Le Shériff", 1977) ja Attentaatti ("L'attentat", 1972). "Suurkaupungin sheriffi"-filmi palkittiin vuonna 1976 Louis Delluc -palkinnolla ja "Attentaatti" vuonna 1973 Moskovan elokuvajuhlien hopeapalkinnolla.


title: Norjan luterilainen lähetysliitto

text:
Norjan luterilainen lähetysliitto (, NLM, on norjalainen luterilainen sisä- ja ulkolähetysjärjestö,
joka on perinteisesti toiminut Norjan kirkon sisällä. Se on yksi Pohjoismaiden vanhimmista ja suurimmista lähetysjärjestöistä, ja sillä on Norjassa noin 50 000 jäsentä.


title: Norjan luterilainen lähetysliitto

text: Järjestö perustettiin alun perin nimellä "Det Norske Lutherske Kinamisjonsforbund" vuonna 1891. Vuodesta 1913 lähtien sen pääpaikka on ollut Oslossa. Kiina oli järjestön tärkein lähetyskenttä vuoteen 1949 asti. Tuolloin kommunistit ottivat maassa vallan ja lähetystyöntekijöiden oli poistuttava. Osa siirtyi Taiwaniin ja Hongkongiin aloittaen työn siellä. Samoihin aikoihin alettiin lähettää lähettejä myös Etiopiaan ja Japaniin.


title: Norjan luterilainen lähetysliitto

text: NLM on matalakirkollinen, teologisesti konservatiivinen lähetysjärjestö joka järjestää evankeliointi- ja koulutyötä Norjassa sekä evankeliointia ja seurakunnanperustamista lähetyskentillä yhdessä itsenäisten paikalliskirkkojen kanssa. Lähetyskentillä harjoitetaan myös kehitysyhteistyötä liittyen koulutukseen, terveydenhoitoon ja maatalouteen.


title: Norjan luterilainen lähetysliitto

text: Järjestön työ Norjassa on jaettu seitsemään alueeseen. Sillä on noin 2400 jäsenyhdistystä ja noin 50 000 jäsentä. Se ylläpitää Norjassa 25 koulua, 34 leirikeskusta ja 38 päiväkotia. Järjestö korostaa itsenäisyyttään Norjan kirkon määräysvallasta ja korostaa vapaaehtoisten maallikkojen työtä. Osa paikallisyhdistyksistä toimii seurakuntien tavoin ja niissä vietetään ehtoollista, joissain myös kastetaan itse.


title: Norjan luterilainen lähetysliitto

text: Lähetystyöntekijöitä järjestöllä on noin 150. He työskentelevät Japanissa, Kiinassa, Mongoliassa, Indonesiassa, Etiopiassa, Keski-Aasiassa, Itä-, Länsi- ja Pohjois-Afrikassa sekä Etelä-Amerikassa. Järjestö on tehnyt yhteistyötä myös suomalaisten lähetysjärjestöjen, kuten Kansanlähetyksen ja Kylväjän kanssa esimerkiksi Etiopiassa, Japanissa ja Mongoliassa.


title: Norjan luterilainen lähetysliitto

text: NLM suhtautuu kielteisesti Norjan kirkon päätökseen hyväksyä samaa sukupuolta olevien parien avioliitot. Osin tästä syystä se on perustanut oman NLM-kirkkokunnan ("NLM trossamfunn"). Kyseinen kirkkokunta on olemassa vain paperilla, eikä sillä ole omia työntekijöitä tai toimintaa. Se on luotu vaihtoehdoksi niille järjestön tukijoille, jotka eivät omantuntonsa vuoksi koe voivansa kuulua enää Norjan kirkkoon. Vuoden 2016 alussa kolme järjestön kuudesta johtoryhmän jäsenestä erosi Norjan kirkosta ja liittyi tähän NLM:n omaan kirkkokuntaan. Tuolloin sillä oli yhteensä jäseniä noin 200. Vuoden 2018 alussa järjestön pääsihteeri Øyvind Åsland, joka on itse eronnut Norjan kirkosta, arvioi NLM:n omaan kirkkokuntaan kuuluvan noin 1000-2000 noin 50 000:sta toimintaan osallistuvasta. Hän sanoo olevansa hieman yllättynyt näin vähäisestä määrästä, mutta että ihmiset lähestyvät jäsenyysasiaa eri tavoin: joku odottaa, että heidät potkitaan selkeästi ulos kirkosta, osan mielestä taas eroaminen ei ole tarpeen, sillä koska ennenkin on käyty ensi sijassa omassa rukoushuoneessa, ei tilanne ole olennaisesti muuttunut. Liikkeen johto ei myöskään erityisesti kehota eroamaan tai pysymään Norjan kirkossa. Åslandin mukaan nuorempi sukupolvi on asialle myönteisempi ja kaipaa jopa selkeämpää kirkoksi järjestäytymistä.


title: Nikolai Blad

text: Nikolai Blad (oikealta nimeltään Eero Lehtinen, synt. 1963) on suomalainen laulaja-lauluntekijä ja kitaristi. Eero Lehtinen lauloi folkkia (esim.Donovan) jo kuuden ikäisenä. Kitaraan hän tarttui 8-vuotiaana. Lehtinen perusti Pasi Vilppaan kanssa Corner Club -bluesbändin, joka harjoitteli ja esiintyi autotallissa korttelin (Tampereella Ilvespuiston) lapsilaumalle. Lukion jälkeen hän muutti opiskelemaan piirustusta ja kuvanveistoa Turun Piirustuskouluun, aikeenaan ryhtyä kuvataiteilijaksi. Musiikki veti hänet kuitenkin katusoittajaksi sekä Uljas Mandoliini/ Balkanin Juhla -kokoonpanoon, jonka kantava voima Yrjänä Ermala kehoitti Bladia laulamaan. Pian Blad erosi kaikista bändeistä ja lähti etsimään omaa ääntään. Hän opiskeli mm. gregoriaanista laulua Valamossa sekä musiikkitiedettä Helsingin Yliopistossa. Esiinnyttyään Kaustisen kansanmusiikkifestivaaleilla 1991 levy-yhtiö Oy EiNo Ab otti yhteyttä. Samana vuonna Lehtinen esiintyi ensimmäistä kertaa taiteilijanimellä Nikolai Blad. 1992 ilmestyi ensimmäinen levy.


title: Roberta Invernizzi

text: Roberta Invernizzi (s. 1966) on italialainen taidemusiikin laulaja, äänialaltaan sopraano. Hän on kotoisin Milanosta. Hän opiskeli alun perin pianon- ja kontrabassonsoittoa ennen kuin siirtyi laulun pariin Margaret Heywardin opastuksella. Myöhemmin hän erikoistui barokkiajan ja klassismin kauden musiikkiin; barokkiohjelmistoa hänelle tekivät tutuiksi Emma Kirkby ja Evelyn Tubb. Hänen ohjelmistoonsa on kuulunut muun muassa Georg Friedrich Händelin kamarikantaattien sarja, jonka hän levytti italian kielellä Fabio Bonizzonin johdolla. Lisäksi Invernizzi on tulkinnut Antonio Vivaldin tuotantoa ja työskennellyt sellaisten kapellimestareiden kuin Rinaldo Alessandrinin, Alan Curtisin, Fabio Biondin, Diego Fasolisin sekä Jordi Savallin kanssa.


title: Roberta Invernizzi

text: Invernizzi on esiintynyt muun muassa Roomassa, Milanossa, Wienissä, Prahassa, Lontoossa, Pariisissa, Madridissa, Berliinissä, New Yorkissa, San Franciscossa ja Los Angelesissa. Hän on tehnyt yhteistyötä muiden muassa Il Giardino Armonico -, Archibudelli- ja Il Complesso Barocco -kokoonpanojen kanssa. Tammikuussa 1998 Gustav Leonhardt kutsui hänet soittamaan New York Collegiumin avajaiskonserttiin.


title: Roberta Invernizzi

text: Invernizzi on levyttänyt muun muassa Opus 111 -levymerkille. Hänen saamiensa palkintojen joukossa on Diapason d'Or. Hän aloitti vuonna 1997 barokkilaulannan opettamisen Centro di Musica Antica Pietà dei Turchinissa Napolissa, jonne hän myös asettui asumaan.


title: Caroline Berg

text:
Caroline Beatrice Palaemona Mörner Berg (o.s. "Mörner", ) on ruotsalainen yritysjohtaja. Hän edustaa Axel Johansonin vuonna 1873 perustaman Axel Johnson -konsernin omistajien viidettä sukupolvea. Hän toimii konsernin tukholmalaisen tytäryhtiö Axel Johansson AB:n hallituksen puheenjohtajana ja on usean muun konsernin tytäryhtiön hallituksessa. Axel Johansson AB pitää hallussaan 50 prosentin osuutta Tukholman pörssissä noteeratusta vähittäis- ja tukkukauppayhtiöstä Axfoodista.
Hänen äitinsä on Ruotsin rikkain nainen, miljardööri, ja Axel Johnson -konsernin suurimman omistuksen isänsä kuoltua vuonna 1982 perinyt Antonia Ax:son Johnson (s. 1943). Ax:son Johanson toimi konsernin hallituksen puheenjohtajana maaliskuuhun 2015 saakka, jolloin konsernin hallituksen puheenjohtajuus siirtyi Bergille. Hänen isänsä on yritysjohtaja, kreivi Nils Mörner.


title: Caroline Berg

text: Hän opiskeli vuosina 1987–1991 Middlebury Collegessa Yhdysvalloissa (BA, viestintä ja psykologia). Hän on toiminut Axel Johanson -konsernin yrityksissä vuodesta 2005. Tätä ennen hän työskenteli muun muassa televisio- ja elokuvatuotannoissa Strix Televisionille ja ZTV:lle 1992–1993, oli dokumenttikuvaajana Sveriges Televisionille 1994–2000 ja oli elokuvatuottajana Middlebury Collegessa 2001–2003.


title: Rosemary Museminali

text: Rosemary Museminali (s. 1962) on ruandalainen poliitikko. Hän on toiminut muun muassa Ruandan ulkoasiainministerinä sekä maan suurlähettiläänä Yhdistyneeseen kuningaskuntaan, Irlantiin ja Skandinavian maihin. Hän on myös ollut Ruandan Punaisen Ristin pääsihteerinä ja tehnyt AIDS:in vastaista työtä. Ruandan ulkoministerinä Museminalia seurasi vuonna 2009 Louise Mushikiwabo.


title: Rosemary Museminali

text: Museminalilla on oppiarvo sosiaalityöstä ja -hallinnasta Makereren yliopistosta, Ugandan Kampalasta.


title: Rosemary Museminali

text: Museminali syntyi Ugandassa pakolaisena ja muutti Ruandaan vuonna 1994 Ruandan kansanmurhan jälkeen ollessaan 32-vuotias. Hän on naimisissa, ja hänellä on viisi tytärtä.


title: Dajana Jastremska

text: Dajana Jastremska (, s. 15. toukokuuta 2000 Odessa) on ukrainalainen tennispelaaja. Hän on sijoittunut parhaimmillaan kaksinpelissä WTA-listan sijalle 47 tammikuussa 2019.


title: Dajana Jastremska

text: Jastremska pelasi Wimbledonin tyttöjen kaksinpelin loppuottelussa vuonna 2016. Ammattilaistasolla Jastremska saavutti ensimmäisen voittonsa WTA-turnauksen pääsarjassa huhtikuussa 2017, kun hän voitti Istanbulin turnauksen avauskierroksella Andrea Petkovicin. Voittaessaan Jastremska oli maailmanlistan sijalla 420. Jastremska eteni turnauksessa lopulta puolivälieriin. Lokakuussa 2018 Jastremska saavutti uransa ensimmäisen WTA-turnausvoiton Hong Kongin turnauksen kaksinpelissä.


title: Dajana Jastremska

text: Ensimmäisessä aikuisten Grand Slam -turnauksessaan Yhdysvaltain avoimissa 2018 Jastremska hävisi ensimmäisellä kierroksella. Australian avoimissa 2019 hän hävisi kolmannella kierroksella Serena Williamsille voitettuaan sitä ennen Samantha Stosurin ja Carla Suárez Navarron.


title: Lynne Dawson

text: Lynne Dawson (s. 3. kesäkuuta 1956 York) on brittiläinen oopperalaulaja, äänialaltaan sopraano. Ennen laulu-uraansa hän toimi kielenkääntäjänä ja tulkkina vuosien ajan.


title: Lynne Dawson

text: Dawson on toiminut yhteistyössä useiden historiallisilla soittimilla esityksiä tekevien kokoonpanojen ja kapellimestarien kanssa. Näihin ovat lukeutuneet Deller Consort, Hilliard Ensemble, John Eliot Gardiner, Roger Norrington, Christopher Hogwood ja Trevor Pinnock. Sittemmin Dawson eteni oopperauralle; hän on tulkinnut muun muassa lukuisia Georg Friedrich Händelin ja Wolfgang Amadeus Mozartin rooleja. Hän on ottanut ohjelmistoonsa myös nykyaikaisempia teoksia, mutta ei ole menettänyt rakkauttaan barokkiajan musiikkia kohtaan. Dawson on myös levyttänyt yksinlauluja. Hän lauloi Prinsessa Dianan hautajaisissa osan "Libera me" Giuseppe Verdin requiemista.


title: Lynne Dawson

text: Dawson on pitänyt mestarikursseja monilla kesäjuhlilla erityisesti Espanjassa sekä Japanissa ja toiminut Royal Northern College of Musicin ooppera- ja vokaalimusiikkikoulun johdossa.


title: Myllykosken voimalaitos

text: Myllykosken voimalaitos sijaitsee Kouvolassa. Vuonna 1929 rakennetun vanhan voimalaitoksen koneisto kunnostettiin ja rakennettiin uusi tulvaluukku käytöstä poistetun Francis-turbiinin vesitiehen. Laitoksen teho kasvoi noin 2 MW ja vuosienergia noin 6 GWh.


title: Myllykosken voimalaitos

text: Oy Vesirakentaja toimi projektissa rakennuttajan konsulttina sekä suunnitteli tarvittavat työpadot, voimalaitoksen sisätiloissa tehtävät muutostyöt ja imuputken kunnostuksen.


title: Myllykosken voimalaitos

text: Myllykoskella on myös vuonna 1997 rakennettu laitos, jonka rakennusvirtaama on 2x160 m3/s ja teho 2x11 MW.


title: Myllykosken voimalaitos

text: Myllykoskella on pudotuskorkeutta 7 metriä. Keskivirtaama on 110 m³/s.


title: Tracee Ellis Ross

text: Tracee Ellis Ross (syntyjään Tracee Joy Silberstein, s. 29. lokakuuta 1972 Los Angeles, Kalifornia) on yhdysvaltalainen näyttelijä. Hän on laulaja Diana Rossin ja musiikkimanageri Robert Ellis Silbersteinin tytär.


title: Tracee Ellis Ross

text: Ross opiskeli näyttelemistä Brownin yliopistossa ja suoritti bachelor-tutkinnon vuonna 1994. Hän teki ensimmäisen elokuvaroolinsa vuonna 1996 ilmestyneessä elokuvassa "Far Harbor". Paitsi näyttelijänä, hän työskenteli uransa alussa myös mallina, lehtien Mirabella ja New York muotitoimittajana ja vuonna 1997 Lifetime-kanavan "The Dish" -ohjelman juontajana.


title: Tracee Ellis Ross

text: Rossin ura näyttelijänä lähti nousuun tilannekomediasarjan "Girlfriends" myötä. Hän näytteli Joan Claytonia UPN:n ja sittemmin The CW:n esittämässä sarjassa sen kaikilla kahdeksalla kaudella, vuodesta 2000 vuoteen 2008. Hänet palkittiin roolista kahdesti NAACP:n Image Awardilla, vuosina 2007 ja 2009 (sarjassa paras naispääosa komediasarjassa), ja kerran BET:n Comedy Awardilla, vuonna 2005 (niin ikään sarjassa paras naispääosa komediasarjassa).


title: Tracee Ellis Ross

text: "Girlfriendsin" jälkeen Ross näytteli muun muassa Gloria Parkesia muutamassa "C.S.I."-sarjan ("CSI: Crime Scene Investigation") jaksossa vuonna 2011 ja toista päähenkilöä Carla Reediä BET:n tilannekomediasarjan "Reed Between the Lines" ensimmäisellä kaudella samana vuonna. Hänet palkittiin jälkimmäisestä roolista uransa kolmannella NAACP:n Image Awardilla vuonna 2012. "Reed Between the Linesin" jälkeen Ross oli mukana NBC:n "Bad Girlsin" (uusintaversio samannimisestä brittisarjasta) pilottijaksossa, mutta sarjaa ei tehty lopulta pilottia enempää.


title: Tracee Ellis Ross

text: Vuodesta 2014 Ross on näytellyt lääkäri Rainbow Johnsonia, nelilapsisen perheen äitiä, ABC:n tilannekomediasarjassa "Black-ish". Hänet on palkittu roolista muun muassa Golden Globella vuonna 2017 (sarjassa paras naispääosa musikaali- tai komediasarjassa) ja neljällä NAACP:n Image Awardilla vuosina 2015–2018. Hän on ollut ehdolla myös Primetime Emmy -palkinnon saajaksi.


title: Tracee Ellis Ross

text: Elokuvien ja televisiosarjojen lisäksi Ross on esiintynyt myös mainoksissa ja musiikkivideoilla (Kanye Westin ”The New Workout Plan” 2004 ja ”Touch the Sky” 2006 sekä Draken “Nice for What” 2018).


title: Julie Wilhelmine Hagen-Schwarz

text:
Julie Wilhelmine Hagen-Schwarz (18. lokakuuta 1824 Prangli – 20. lokakuuta 1902 Tartto) oli virolainen taidemaalari. Kansallisuudeltaan hän oli baltiansaksalainen.
Julie Hagen-Schwarzin isä, August Matthias Hagen oli taidemaalari ja tytär syntyi kun vanhemmat olivat maalausmatkalla. Tytär osoitti jo pikkutyttönä kiinnostusta piirtämiseen ja ensimmäiset piirustustunnit hän sai isältään. Opiskellessaan Tarton yliopistossa hän kiinnostui muotokuvien piirtämisestä.


title: Julie Wilhelmine Hagen-Schwarz

text: Yliopiston jälkeen stipendin Saksassa tapahtuvia opintoja varten. Hän opiskeli ensin Dresdenissä Friedrich Gonnen johdolla. Opinnot jatkuivat Münchenissä, Moritz Rudengasin ateljeessa.. Venäjän tsaari Nikolai I myönsi Hagen-Schwarzille Saksan opintojen jälkeen uuden apurahan. Tällä kertaa Italiassa tapahtuvia opintoja varten. Italiaan häntä seurasi myös isä, sillä hän uskoi Italian ilmaston auttavan hänen potemiinsa silmäsairauksiin.